

**Έκθεση Ενδιάμεσης Επανεξέτασης – Επικαιροποίηση**

**(άρθρο 18 του ΚΚΔ 2021/1060)**

**Νοέμβριος 2025**

Blue text on a white background

Description automatically generated

**Περιεχόμενα**

[**1.** **Εισαγωγή** 3](#_Toc190007362)

[**2.** **Σύντομη παρουσίαση Προγράμματος** 4](#_Toc190007363)

[**3.** **Ειδικές Συστάσεις Ευρωπαϊκού Εξαμήνου (σημείο α ΚΚΔ 2021/1060)** 7](#_Toc190007364)

[**4.** **Πρόοδος υλοποίησης του Εθνικού Σχεδίου για την Ενέργεια και το Κλίμα (σημείο β ΚΚΔ 2021/1060)** 13](#_Toc190007365)

[**5.** **Πρόοδος στην εφαρμογή των αρχών του Ευρωπαϊκού Πυλώνα Κοινωνικών Δικαιωμάτων (σημείο γ ΚΚΔ 2021/1060)** 16](#_Toc190007366)

[**6.** **Κοινωνικοοικονομική κατάσταση της Περιφέρειας (σημείο δ ΚΚΔ 2021/1060)** 19](#_Toc190007367)

[**7.** **Κυριότερα αποτελέσματα σχετικών αξιολογήσεων (σημείο ε ΚΚΔ 2021/1060)** 31](#_Toc190007368)

[**8.** **Πρόοδος επίτευξης οροσήμων Προγράμματος (σημείο στ ΚΚΔ 2021/1060)** 32](#_Toc190007369)

[**8.1.** **Γενική επισκόπηση προόδου υλοποίησης Προγράμματος έως το έτος 2024** 32](#_Toc190007370)

[**8.2.** **Πρόοδος επίτευξης οροσήμων** 34](#_Toc190007371)

[**9.** **Αναγκαιότητα αναθεώρησης Προγράμματος - Πρόταση οριστικής κατανομής ποσού ευελιξίας** 38](#_Toc190007372)

[**9.1.** **Αναγκαιότητα αναθεώρησης** 38](#_Toc190007373)

[**9.2.** **Κατανομή ποσού ευελιξίας** 40](#_Toc190007374)

# 

# **Εισαγωγή**

Στο πλαίσιο του Κανονισμού Κοινών Διατάξεων (ΚΚΔ) 2021/1060 και ειδικότερα στο άρθρο 18, θεσπίζεται για τη βέλτιστη και συνεκτική χρήση των ευρωπαϊκών πόρων η διαδικασία της ενδιάμεσης επανεξέτασης των Προγραμμάτων της Πολιτικής Συνοχής, η οποία και θα καθορίσει την οριστική κατανομή του ποσού ευελιξίας που αντιστοιχεί στο 50% της συνεισφοράς για τα έτη 2026 και 2027 ανά Πρόγραμμα.

Για το σκοπό αυτό προβλέπεται έως 31/3/2025 η υποβολή στην Ευρωπαϊκή Επιτροπή έκθεσης ενδιάμεσης επανεξέτασης των Προγραμμάτων 2021-2027 τα οποία στηρίζονται από το ΕΤΠΑ (με εξαίρεση τα προγράμματα Interreg), το ΕΚΤ+, το Ταμείο Συνοχής και το ΤΔΜ, καθώς και πρόταση οριστικής κατανομής του ποσού ευελιξίας των Προγραμμάτων, όπως προβλέπεται στην παρ. 1, β΄ εδάφιο του άρθρου 86 του ΚΚΔ.

Την 1/4/2025, η Ευρωπαϊκή Επιτροπή πρότεινε μια σημαντική δέσμη νέων Κανονισμών για τον εκσυγχρονισμό της πολιτικής Συνοχής και την επιτάχυνση της εφαρμογής της μέσω της ενδιάμεσης επανεξέτασης. Οι νέοι Κανονισμοί, αφορούν τη λήψη ειδικών μέτρων για την αντιμετώπιση στρατηγικών προκλήσεων, προτείνοντας στοχευμένες τροποποιήσεις στο κανονιστικό πλαίσιο των Ταμείων της πολιτικής Συνοχής, εισάγοντας αυξημένη ευελιξία και ευκαιρίες για επενδύσεις με επίκεντρο βασικές αναδυόμενες προτεραιότητες (ανταγωνιστικότητα, άμυνα, οικονομικά προσιτή στέγαση, ανθεκτικότητα στο νερό, ενεργειακή μετάβαση).

Τα προαναφερόμενα οδήγησαν στην έγκριση των Κανονισμών (ΕΕ) 2025/1914 και (ΕΕ) 2025/1913 που τέθηκαν σε ισχύ από τις 20/9/2025, και τροποποίησαν τους Κανονισμούς των Ταμείων (ΕΕ) 2021/1058, (ΕΕ) 2021/1056 και (ΕΕ) 2021/1057, προκειμένου η Ένωση να αναπρογραμματίσει του πόρους της πολιτικής Συνοχής, μεγιστοποιώντας τις επενδύσεις σε τομείς προτεραιότητας απαραίτητους για την ανταγωνιστικότητα και την ασφάλειά της. Επιπλέον, στους Κανονισμούς αυτούς ενσωματώνονται δυνατότητες ευελιξίας, όπως δυνατότητες πρόσθετης προχρηματοδότησης και υψηλότερης συγχρηματοδότησης, καθώς και παράτασης της περιόδου επιλεξιμότητας κατά ένα έτος (υπό την προϋπόθεση υποβολής της πρότασης αναθεώρησης του Προγράμματος μέχρι τις 31/12/2025).

Η παρούσα Έκθεση αφορά την **επικαιροποίηση,** λόγω της παραπάνω δέσμης Κανονισμών,τηςΕνδιάμεσης Επανεξέτασης του Προγράμματος Ιόνια Νησιά 2021-2027 που υπεβλήθη στις 31/3/2025, και εκπονήθηκε λαμβάνοντας υπόψη τα κάτωθι σημεία που πρέπει να περιλαμβάνονται σύμφωνα με την παρ.1 του άρθρου 18 ΚΚΔ:

* 1. α) τις νέες προκλήσεις που προσδιορίζονται στις σχετικές ειδικές ανά χώρα συστάσεις του Ευρωπαϊκού Εξαμήνου για την Ελλάδα,·
  2. β) την πρόοδο στην υλοποίηση του ολοκληρωμένου Εθνικού Σχεδίου για την Ενέργεια και το Κλίμα (ΕΣΕΚ), εφόσον συντρέχει περίπτωση,·
  3. γ) την πρόοδο στην εφαρμογή των αρχών του Ευρωπαϊκού Πυλώνα Κοινωνικών Δικαιωμάτων,·
  4. δ) την κοινωνικοοικονομική κατάσταση της Περιφέρειας Ιονίων Νήσων, με ιδιαίτερη έμφαση στις χωρικές ανάγκες, λαμβάνοντας υπόψη κάθε σημαντική αρνητική χρηματοοικονομική, οικονομική ή κοινωνική εξέλιξη,·
  5. ε) τα κυριότερα αποτελέσματα των σχετικών αξιολογήσεων,·
  6. στ) την πρόοδο στην επίτευξη των οροσήμων, λαμβάνοντας υπόψη τις μείζονες δυσκολίες που προέκυψαν κατά την υλοποίηση του προγράμματος.·

# **Σύντομη παρουσίαση Προγράμματος**

Το Πρόγραμμα Ιόνια Νησιά 2021-2027 (2021EL16FFPR014) εγκρίθηκε το 2022 με βάση υπ’ αρ. πρωτ. C(2022)6508 final 5-9-2022 Εκτελεστική Απόφαση της Ευρωπαϊκής Επιτροπής. Η συνολική Δημόσια Δαπάνη του Προγράμματος ανέρχεται σε **287.594.481 ευρώ**, εκ των οποίων το ποσό των 244.455.306 ευρώ είναι η συμμετοχή της Ευρωπαϊκής Ένωσης και 43.139.175 ευρώ είναι η Εθνική συμμετοχή. Το Πρόγραμμα συγχρηματοδοτείται από τα Ευρωπαϊκά Ταμεία ΕΤΠΑ και ΕΚΤ+.

Αναπτυξιακό όραμα της Περιφέρειας αποτελεί να καταστούν τα «Ιόνια Νησιά: Ελκυστικός Προορισμός, Βιώσιμος Τόπος, Ανθεκτική Περιφέρεια».

Για την επίτευξη του αναπτυξιακού οράματος, διαμορφώνεται ένα συνεκτικό πλέγμα επτά Στρατηγικών Στόχων (ΣΣ) οι οποίοι εξυπηρετούν τους πέντε βασικού Στόχους της Πολιτικής Συνοχής της περιόδου 2021-2027. Ειδικότερα, οι ΣΣ του Προγράμματος έχουν ως ακολούθως:

Σύνδεση με τον ΣΠ1 «μια Εξυπνότερη Ευρώπη»

* ΣΣ1. Εμπλουτισμός του παραγωγικού συστήματος & προτύπου στην κατεύθυνση της έξυπνης εξειδίκευσης
* ΣΣ2. Διαμόρφωση συνθηκών ανθεκτικότητας του παραγωγικού συστήματος

Σύνδεση με τον ΣΠ2 «μια Πιο Πράσινη Ευρώπη» και τον ΣΠ3 «μια Πιο Συνδεδεμένη Ευρώπη»

* ΣΣ3. Διασφάλιση βασικών προϋποθέσεων διαβίωσης κατοίκων & επισκεπτών
* ΣΣ4. Βιώσιμη αντιμετώπιση φυσικών & ανθρωπογενών πιέσεων στο νησιωτικό οικοσύστημα

Σύνδεση με τον ΣΠ4 «μια Πιο Κοινωνική Ευρώπη»

* ΣΣ5. Αξιοποίηση του πλεονάσματος δεξιοτήτων για αναβάθμιση της αγοράς εργασίας
* ΣΣ6. Δημιουργία συνθηκών κοινωνικής ανθεκτικότητας

Σύνδεση με τον ΣΠ5 «μια Ευρώπη Πιο Κοντά στους Πολίτες» και τον ΣΠ4 «μια Πιο Κοινωνική Ευρώπη» για δράσεις πολιτισμού

* ΣΣ7. Προώθηση ολοκληρωμένων χωρικών πολιτικών ενδογενούς ανάπτυξης

Στο πλαίσιο της ανωτέρω στόχευσης, το Πρόγραμμα Ιόνια Νησιά διαρθρώνεται σε εννέα (9) Προτεραιότητες, εκ των οποίων οι επτά (7) είναι θεματικές και οι δύο (2) αφορούν την τεχνική υποστήριξη του Προγράμματος.

Στον πίνακα που ακολουθεί αποτυπώνεται η δομή του Προγράμματος ανά Προτεραιότητα (Π), Στόχο Πολιτικής (ΣΠ), Ειδικό Στόχο (ΕΣ), Ταμείο και χρηματοδοτικούς πόρους.

| Προτεραιότητα (Π) | Στόχος Πολιτικής (ΣΠ) | Ειδικός Στόχος | Ταμείο | Συνολική Δημόσια Δαπάνη (Δ.Δ.) (€) |
| --- | --- | --- | --- | --- |
| Π1. Ενίσχυση της περιφερειακής ανταγωνιστικότητας μέσω της προώθησης της επιχειρηματικότητας, της καινοτομίας & του ψηφιακού μετασχηματισμού | ΣΠ1: μια Εξυπνότερη Ευρώπη | RSO1.1  RSO1.2  RSO1.3 | ΕΤΠΑ | 31.520.680,00 |
| Π2. Προστασία του Περιβάλλοντος, Αειφόρος Ανάπτυξη, Αντιμετώπιση της  Κλιματικής Αλλαγής | ΣΠ2: μια Πιο Πράσινη Ευρώπη | RSO2.1  RSO2.2  RSO2.4  RSO2.5  RSO2.6  RSO2.7 | ΕΤΠΑ | 54.058.517,00 |
| Π2Α. Προώθηση της βιώσιμης αστικής κινητικότητας | ΣΠ2: μια Πιο Πράσινη Ευρώπη | RSO2.8 | ΕΤΠΑ | 4.000.000,00 |
| Π3. Ενίσχυση υποδομών μεταφορών | ΣΠ3: μια Πιο Συνδεδεμένη Ευρώπη | RSO3.2 | ΕΤΠΑ | 26.069.623,00 |
| Π4Α. Ενίσχυση της κοινωνικής συνοχής με τη βελτίωση υποδομών | ΣΠ4: μια Πιο Κοινωνική Ευρώπη | RSO4.2  RSO4.5  RSO4.6 | ΕΤΠΑ | 42.139.246,00 |
| Π4Β. Ενίσχυση της κοινωνικής συνοχής με τη στήριξη του ανθρώπινου δυναμικού | ΣΠ4: μια Πιο Κοινωνική Ευρώπη | ESO4.1  ESO4.6  ESO4.8  ESO4.9  ESO4.10  ESO4.11  ESO4.12 | ΕΚΤ+ | 72.963.606,00 |
| Π5. Προώθηση της βιώσιμης και ολοκληρωμένης χωρικής ανάπτυξης | ΣΠ5: μια Ευρώπη Πιο Κοντά στους Πολίτες | RSO5.1  RSO5.2 | ΕΤΠΑ | 51.503.523,00 |
| Π6. Τεχνική Βοήθεια ΕΚΤ+ | - |  | ΕΚΤ+ | 1.543.842,00 |
| Π7. Τεχνική Βοήθεια ΕΤΠΑ | - |  | ΕΤΠΑ | 3.795.444,00 |
| Σύνολο | | | | **287.594.481** |

***Υπόμνημα – Ειδικοί Στόχοι:***

*RSO1.1: Ανάπτυξη και ενίσχυση των ικανοτήτων έρευνας και καινοτομίας και αξιοποίηση των προηγμένων τεχνολογιών.*

*RSO1.2: Αξιοποίηση των οφελών της ψηφιοποίησης για τους πολίτες, τις εταιρείες, τους ερευνητικούς οργανισμούς και τις δημόσιες αρχές*

*RSO1.3: Ενίσχυση της βιώσιμης ανάπτυξης και της ανταγωνιστικότητας των ΜΜΕ και δημιουργία θέσεων εργασίας στις ΜΜΕ, μεταξύ άλλων μέσω παραγωγικών επενδύσεων*

*RSO2.1: Προώθηση μέτρων ενεργειακής απόδοσης και μείωση των εκπομπών αερίων του θερμοκηπίου*

*RSO2.2: Προώθηση των ανανεώσιμων πηγών ενέργειας σύμφωνα με την οδηγία για τις ανανεώσιμες πηγές ενέργειας (ΕΕ) 2018/2001[1] συμπεριλαμβανομένων των κριτηρίων βιωσιμότητας που καθορίζονται σ᾿ αυτήν*

*RSO2.4: Προώθηση της προσαρμογής στην κλιματική αλλαγή και της πρόληψης του κινδύνου καταστροφών, της ανθεκτικότητας, λαμβάνοντας υπόψη προσεγγίσεις που βασίζονται στο οικοσύστημα*

*RSO2.5: Προαγωγή της πρόσβασης στην ύδρευση και της βιώσιμης διαχείρισης του νερού*

*RSO2.6: Προαγωγή της μετάβασης σε κυκλική οικονομία και σε αποδοτική ως προς τους πόρους οικονομία*

*RSO2.7: Ενίσχυση της προστασίας και της διατήρησης της φύσης, της βιοποικιλότητας και των πράσινων υποδομών, μεταξύ άλλων σε αστικές περιοχές, και μείωση όλων των μορφών ρύπανσης*

*RSO2.8: Προώθηση της βιώσιμης, πολυτροπικής αστικής κινητικότητας, ως μέρος της μετάβασης σε οικονομία καθαρών μηδενικών εκπομπών διοξειδίου του άνθρακα*

*RSO3.2: Ανάπτυξη και ενίσχυση βιώσιμης, ανθεκτικής στην κλιματική αλλαγή, έξυπνης και διατροπικής εθνικής, περιφερειακής και τοπικής κινητικότητας, με καλύτερη πρόσβαση στο ΔΕΔ-Μ και διασυνοριακή κινητικότητα*

*RSO4.2: Βελτίωση της ισότιμης πρόσβασης σε ποιοτικές υπηρεσίες εκπαίδευσης, κατάρτισης και διά βίου μάθησης χωρίς αποκλεισμούς μέσω της ανάπτυξης προσβάσιμων υποδομών, συμπεριλαμβανομένων της ενίσχυσης της ανθεκτικότητας της εξ αποστάσεως και της διαδικτυακής εκπαίδευσης και κατάρτισης*

*RSO4.5: Εξασφάλιση ισότιμης πρόσβασης στην υγειονομική περίθαλψη και ενίσχυση της ανθεκτικότητας των συστημάτων υγείας, συμπεριλαμβανομένης της πρωτοβάθμιας υγειονομικής περίθαλψης, και προώθηση της μετάβασης από την ιδρυματική φροντίδα στη φροντίδα που βασίζεται σε επίπεδο οικογένειας και τοπικής κοινότητας*

*RSO4.6: Ενίσχυση του ρόλου του πολιτισμού και του βιώσιμου τουρισμού στην οικονομική ανάπτυξη, την κοινωνική ένταξη και την κοινωνική καινοτομία*

*ESO4.1: Βελτίωση της πρόσβασης στην απασχόληση και μέτρα ενεργοποίησης για όλα τα άτομα που αναζητούν εργασία, συγκεκριμένα, τους νέους, ιδίως μέσω της υλοποίησης των εγγυήσεων για τη νεολαία, τους μακροχρόνια ανέργους και τις μειονεκτούσες ομάδες στην αγορά εργασίας, και για τα οικονομικώς αδρανή άτομα, καθώς και μέσω της προώθησης της αυτοαπασχόλησης και της κοινωνικής οικονομίας*

*ESO4.6: Προώθηση της ίσης πρόσβασης σε ποιοτική και χωρίς αποκλεισμούς εκπαίδευση και κατάρτιση και της ολοκλήρωσής τους, ιδίως για τις μειονεκτούσες ομάδες, από την προσχολική εκπαίδευση και φροντίδα έως τη γενική και επαγγελματική εκπαίδευση και κατάρτιση, έως την τριτοβάθμια εκπαίδευση, καθώς και την εκπαίδευση και επιμόρφωση ενηλίκων, συμπεριλαμβανομένης της διευκόλυνσης της μαθησιακής κινητικότητας για όλους και της προσβασιμότητας των ατόμων με αναπηρίες*

*ESO4.8: Προαγωγή της ενεργητικής ένταξης για προώθηση των ίσων ευκαιριών, της απαγόρευσης των διακρίσεων και της ενεργού συμμετοχής, καθώς και βελτίωση της απασχολησιμότητας, ειδικότερα των μειονεκτουσών ομάδων*

*ESO4.9: Προώθηση της κοινωνικοοικονομικής ένταξης υπηκόων τρίτων χωρών, συμπεριλαμβανομένων των μεταναστών*

*ESO4.10: Προώθηση της κοινωνικοοικονομικής ένταξης των περιθωριοποιημένων κοινοτήτων, όπως οι Ρομά*

*ESO4.11: Ενίσχυση της ισότιμης και έγκαιρης πρόσβασης σε ποιοτικές, βιώσιμες και οικονομικά προσιτές υπηρεσίες, συμπεριλαμβανομένων υπηρεσιών που προάγουν την πρόσβαση σε στέγαση και φροντίδα με επίκεντρο τον άνθρωπο, συμπεριλαμβανομένης της υγειονομικής περίθαλψης· εκσυγχρονισμός των συστημάτων κοινωνικής προστασίας, συμπεριλαμβανομένης της προώθησης της πρόσβασης στην κοινωνική προστασία, με ειδική έμφαση στα παιδιά και στις μειονεκτούσες ομάδες· βελτίωση της προσβασιμότητας, μεταξύ άλλων για τα άτομα με αναπηρίες, της αποτελεσματικότητας και της ανθεκτικότητας των συστημάτων υγειονομικής περίθαλψης και των υπηρεσιών μακροχρόνιας περίθαλψης*

*ESO4.12: Προώθηση της κοινωνικής ένταξης των ατόμων που αντιμετωπίζουν κίνδυνο φτώχειας ή κοινωνικού αποκλεισμού, συμπεριλαμβανομένων των απόρων και των παιδιών*

*RSO5.1: Ενίσχυση της ολοκληρωμένης και χωρίς αποκλεισμούς κοινωνικής, οικονομικής και περιβαλλοντικής ανάπτυξης, του πολιτισμού, της φυσικής κληρονομιάς, του βιώσιμου τουρισμού και της ασφάλειας στις αστικές περιοχές*

*RSO5.2: Ενίσχυση της ολοκληρωμένης και χωρίς αποκλεισμούς κοινωνικής, οικονομικής και περιβαλλοντικής τοπικής ανάπτυξης, του πολιτισμού, της φυσικής κληρονομιάς, του βιώσιμου τουρισμού και της ασφάλειας σε περιοχές πλην των αστικών*

# 

# **Ειδικές Συστάσεις Ευρωπαϊκού Εξαμήνου (σημείο α ΚΚΔ 2021/1060)**

Στην παρούσα ενότητα, παρουσιάζονται οι Ειδικές Συστάσεις του Ευρωπαϊκού εξαμήνου για την Ελλάδα και η σύνδεση τους με τις Προτεραιότητες του Προγράμματος Ιόνια Νησιά 2021-2027. Ειδικότερα:

#### Π1: Ενίσχυση της περιφερειακής ανταγωνιστικότητας μέσω της προώθησης της επιχειρηματικότητας, της καινοτομίας & του ψηφιακού μετασχηματισμού

**Έρευνα και Καινοτομία**

Σε ότι αφορά τον **Ειδικό Στόχο RSO1.1**, καταγράφεται υψηλός βαθμός συνάφειας και κάλυψης με τις συστάσεις του Ευρωπαϊκού Εξαμήνου (**Ανταγωνιστικές Περιφέρειες**) για περαιτέρω βελτίωση των περιφερειακών επιδόσεων έρευνας και καινοτομίας, και τους Στόχους Βιώσιμης Ανάπτυξης[[1]](#footnote-1) που σχετίζονται με την ανταγωνιστικότητα, καθώς το Πρόγραμμα υποστηρίζει την ανάπτυξη έρευνας και καινοτομίας τόσο από ερευνητικούς/ακαδημαϊκούς φορείς όσο και από επιχειρήσεις. Επιπλέον, υποστηρίζεται και η δημιουργία δομών μεταφοράς τεχνολογίας. Ζητούμενο για την Περιφέρεια αποτελεί η επένδυση επαρκών δημόσιων πόρων και η μόχλευση τους με αντίστοιχους ιδιωτικούς στον τομέα της Ε&Α.Προτεραιότητα πρέπει να δοθεί, σύμφωνα με την Περιφερειακή Στρατηγική Έξυπνης Εξειδίκευσης Ιονίων Νήσων 2021-2027, στην ανάπτυξη συνεργασιών μεταξύ επιχειρήσεων και ερευνητικών/ακαδημαϊκών φορέων.

**Ψηφιακός Μετασχηματισμός**

Σε ότι αφορά τον **Ειδικό Στόχο RSO1.2,** υπάρχει υψηλός βαθμός συνάφειας και κάλυψης με τις συστάσεις του Ευρωπαϊκού Εξαμήνου (**Καινοτομία επιχειρήσεων, Αποτελεσματικό θεσμικό πλαίσιο**) και τις ιδιαίτερες ανάγκες της Περιφέρειας, καθώς το Πρόγραμμα περιλαμβάνει δράσεις για την ψηφιοποίηση των δημόσιων υπηρεσιών προς τους πολίτες και τους επισκέπτες της Περιφέρειας, στο πλαίσιο του ευρύτερου ψηφιακού μετασχηματισμού των δημόσιων υπηρεσιών που υλοποιείται στη χώρα τα τελευταία χρόνια, σε ευθυγράμμιση με το πρόγραμμα πολιτικής Ψηφιακή Δεκαετία 2030. Επιπλέον ενσωματώνονται παρεμβάσεις για την υποστήριξη του ψηφιακού μετασχηματισμού των επιχειρήσεων, με στόχο να αντιστραφεί σταδιακά η περιορισμένη χρήση ψηφιακών μέσω από τις ΜΜΕ.

**Οικονομική Δραστηριότητα – ΜΜΕ**

Σε ότι αφορά τον **Ειδικό Στόχο RSO1.3,** καταγράφεται υψηλός βαθμός συνάφειας και κάλυψης με τις συστάσεις του Ευρωπαϊκού Εξαμήνου (**Ανταγωνιστικές Περιφέρειες**) και τις ιδιαίτερες ανάγκες της Περιφέρειας, καθώς το Πρόγραμμα περιλαμβάνει παρεμβάσεις για την ενίσχυση της ανταγωνιστικότητας της τοπικής οικονομίας, ενισχύοντας τομείς προτεραιότητας όπως αυτοί εντοπίζονται στην Περιφερειακή Στρατηγική Έξυπνης Εξειδίκευσης Ιονίων Νήσων 2021-2027. Προτεραιότητα πρέπει να δοθεί, λόγω αναγκών των επιχειρήσεων, στη στήριξη της επιχειρηματικότητας μέσω **πρόσβασης των επιχειρήσεων σε χρηματοδοτικά εργαλεία** (πχ. τύπου ΤΕΠΙΧ ΙΙΙ), σύμφωνα με τις Συστάσεις του Ευρωπαϊκού Εξαμήνου για την αντιμετώπιση των εμποδίων στις ιδιωτικές και δημόσιες επενδύσεις και τη βελτίωση της πρόσβασης στη χρηματοδότηση της καινοτομίας.

#### Π2: Προστασία του Περιβάλλοντος, Αειφόρος Ανάπτυξη, Αντιμετώπιση της Κλιματικής Αλλαγής

**Ενεργειακή απόδοση**

Σε ότι αφορά τον **Ειδικό Στόχο RSO2.1**, καταγράφεται υψηλός βαθμός συνάφειας και σύνδεσης με τις συστάσεις του Ευρωπαϊκού Εξαμήνου (**Οικονομικά προσιτή ενεργειακή μετάβαση**), και τους Στόχους Βιώσιμης Ανάπτυξης (Προσιτή και καθαρή ενέργεια), καθώς το Πρόγραμμα περιλαμβάνει παρεμβάσεις για τη βελτίωση της ενεργειακής αποδοτικότητας κτιρίων του δημόσιου τομέα, σύμφωνα με το αναθεωρημένο Εθνικό Σχέδιο για την Ενέργεια και το Κλίμα (ΕΣΕΚ)[[2]](#footnote-2). Λαμβάνονται υπόψη οι αυξημένες ανάγκες της Περιφέρειας για την ψύξη των κτιρίων που δυνητικά μπορούν να αυξηθούν ακόμα περαιτέρω στο μέλλον, καθώς και οι ιδιαίτερα αυξημένες ενεργειακές ανάγκες, τόσο λόγω γεωμορφολογίας (νησιωτική περιφέρεια), όσο και λόγω των πιέσεων που δέχεται ως τουριστικός προορισμός. Επιπλέον, σε ότι αφορά την ενεργειακή αναβάθμιση του οικιστικού τομέα, σημαντικές πρωτοβουλίες (Εξοικονομώ) υλοποιούνται σε εθνικό επίπεδο από το Ταμείο Ανάκαμψης και Ανθεκτικότητας (ΤΑΑ) και το τομεακό Πρόγραμμα Περιβάλλον και Κλιματική Αλλαγή 21-27.

**Ανανεώσιμες Πηγές Ενέργειας (ΑΠΕ)**

Οι τύποι δράσεων του Προγράμματος στον **Ειδικό Στόχο RSO2.1** (έργα ενεργειακής αναβάθμισης δημόσιων κτιρίων) περιλαμβάνουν τη δυνατότητα ενσωμάτωσης έξυπνων συστημάτων διαχείρισης ενέργειας και αξιοποίησης ΑΠΕ, που συμβάλλουν στη σύσταση του Εξαμήνου για μείωση της συνολικής εξάρτησης από τα ορυκτά καύσιμα και επιτάχυνση της ανάπτυξης ΑΠΕ. Σημαντικές πρωτοβουλίες προώθησης ΑΠΕ υλοποιούνται σε εθνικό επίπεδο από το Ταμείο Ανάκαμψης και Ανθεκτικότητας και το τομεακό Πρόγραμμα Περιβάλλον και Κλιματική Αλλαγή 2021-2027, οι οποίες δρουν συμπληρωματικά με τις δράσεις του Προγράμματος Ιόνια Νησιά 2021-2027.

**Περιβάλλον και χωροταξία, κλιματική αλλαγή και φυσικοί-πολιτιστικοί πόροι**

Σε ότι αφορά τον **Ειδικό Στόχο RSO2.4**, καταγράφεται υψηλός βαθμός συνάφειας και κάλυψης με τις συστάσεις του Ευρωπαϊκού Εξαμήνου (**Προσαρμογή στην κλιματική αλλαγή, ετοιμότητα και περιβάλλον**), καθώς το Πρόγραμμα εστιάζει σε ολοκληρωμένες παρεμβάσεις που περιλαμβάνουν στρατηγικό σχεδιασμό και υλοποίηση, για την αντιμετώπιση κινδύνων, όπως σεισμών ή/και φαινομένων που σχετίζονται με την κλιματική αλλαγή, περιλαμβανομένης της αντιμετώπισης της διάβρωσης που προκαλείται στον θαλάσσιο/παράκτιο χώρο λόγω κυρίως της ανόδου της στάθμης της θάλασσας.

Σε ότι αφορά τον **Ειδικό Στόχο RSO2.7**, υπάρχει υψηλός βαθμός συνάφειας και κάλυψης με τις συστάσεις του Ευρωπαϊκού Εξαμήνου (**Περιβάλλον/Βιοποικιλότητα και οικοσυστήματα**), καθώς το Πρόγραμμα περιλαμβάνει παρεμβάσεις για την προστασία φυσικών οικοσυστημάτων.

**Διαχείριση υδάτων**

Σε ότι αφορά τον **Ειδικό Στόχο RSO2.5**, καταγράφεται υψηλός βαθμός συνάφειας και σύνδεσης με τις συστάσεις του Ευρωπαϊκού Εξαμήνου για προσαρμογή στην κλιματική αλλαγή και περιβαλλοντική βιωσιμότητα, και τους Στόχους Βιώσιμης Ανάπτυξης που σχετίζονται με τη βιωσιμότητα, καθώς το Πρόγραμμα περιλαμβάνει παρεμβάσεις για την επέκταση και αναβάθμιση του τοπικού συστήματος υδάτων και λυμάτων, συμβάλλοντας στην υλοποίηση του σχεδιασμού που αποτυπώνεται στο οικείο Σχέδιο για την Προσαρμογή στην Κλιματική Αλλαγή (ΠΕΣΠΚΑ) της Περιφέρειας Ιονίων Νήσων[[3]](#footnote-3). Παρόλο που το κλίμα στην Περιφέρεια χαρακτηρίζεται από υψηλές βροχοπτώσεις και υψηλά ποσοστά ατμοσφαιρικής υγρασίας, **αποτελεί ζητούμενο η βελτίωση της διαχείρισης και λειτουργίας του τομέα των υδάτων** (εντονότερα στην Περιφερειακή Ενότητα της Κέρκυρας & της Ζακύνθου). Λαμβάνοντας υπόψη ειδικά τη νησιωτικότητα της Περιφέρειας και τον διαμελισμό της έκτασής της σε πολλές μικρότερες αυτοτελείς νησιωτικές ενότητες, με διαφορετικά χαρακτηριστικά και ανάγκες ως προς την διαχείριση των υδάτων τους, **έμφαση πρέπει να δοθεί στα ύδατα** και λόγω της επιβάρυνσης λόγω των επισκεπτών τους θερινούς μήνες. Παράλληλα, λόγω των κλιματικών κινδύνων που επιδεινώνουν τις πιέσεις στην ποιότητα και την ποσότητα του νερού, ζητούμενο **αποτελεί η ενίσχυση ανθεκτικών σε κλιματικές προκλήσεις υποδομών πόσιμου νερού, ο περιορισμός απωλειών/διαρροών, καθώς και η προστασία των υδάτινων σωμάτων από τη ρύπανση,** όπωςεπισημαίνεταιστο Ευρωπαϊκό Εξάμηνο (**Ανθεκτικότητα των υδάτων**).

**Διαχείριση στερεών αποβλήτων, κυκλική οικονομία**

Σε ότι αφορά τον **Ειδικό Στόχο RSO2.6**, καταγράφεται βαθμός συνάφειας και κάλυψης με τις συστάσεις του Ευρωπαϊκού Εξαμήνου (**Μετριασμός της κλιματικής αλλαγής, Βιώσιμη βιομηχανία**), καθώς το Πρόγραμμα περιλαμβάνει παρεμβάσεις μικρής κλίμακας για τη βελτίωση της διαχείρισης στερεών αποβλήτων και την εφαρμογή των αρχών της ανακύκλωσης, σύμφωνα με τους στόχους του Περιφερειακού Σχεδίου Διαχείρισης Στερεών Αποβλήτων (ΠΕΣΔΑ) της Περιφέρειας. Καθώς η Περιφέρεια διαθέτει σχετικά περιορισμένο αριθμό μονάδων διαχείρισης αποβλήτων, αλλά και μονάδων ανακύκλωσης και ανάκτησης[[4]](#footnote-4), οι παρεμβάσεις αυτές δρουν συμπληρωματικά με άλλες χρηματοδοτικές πηγές (όπως το τομεακό Πρόγραμμα Περιβάλλον και Κλιματική Αλλαγή), για να πραγματωθούν οι φιλόδοξοι στόχοι που τίθενται σε εθνικό και περιφερειακό επίπεδο στον τομέα της διαχείρισης στερεών αποβλήτων και της κυκλικής οικονομίας.

**Προσιτή και βιώσιμη στέγαση**

Στα κύρια πορίσματα των Συστάσεων του Ευρωπαϊκού Εξαμήνου, έκθεση για την Ελλάδα 2025, επισημαίνεται η ανάγκη αντιμετώπισης της φτώχειας και του κοινωνικού αποκλεισμού, με τη βελτίωση της πρόσβασης σε κοινωνική και οικονομικά προσιτή στέγαση. Για την Περιφέρεια, **ζητούμενο αποτελεί η στήριξη παρεμβάσεων για οικονομικά προσιτές, βιώσιμες κατοικίες, με απαραίτητο στοιχείο τη βελτίωση της ενεργειακής απόδοσης,** στο πλαίσιο του νέου **Ειδικού Στόχου RSO2.11.** Στόχο αποτελεί η αντιμετώπιση μίας από τις κρισιμότερες προκλήσεις που αναγνωρίζονται στο Ευρωπαϊκό Εξάμηνο, την επιδείνωση της οικονομικής προσιτότητας της στέγασης και τη μείωση του βιοτικού επιπέδου, ιδίως για τις ευάλωτες ομάδες, όπως τα νοικοκυριά χαμηλού εισοδήματος και τα μονογονεϊκά. Ταυτόχρονα, η εστίαση στην ενεργειακή αποδοτικότητα του οικιστικού αποθέματος και των δημόσιων κτιρίων συμβάλλει στην αντιμετώπιση της ενεργειακής ένδειας, που αναδεικνύονται στο Ευρωπαϊκό Εξάμηνο (Κοινωνική δικαιοσύνη, Οικονομικά προσιτή ενεργειακή μετάβαση), και στους Στόχους Βιώσιμης Ανάπτυξης που σχετίζονται με τη βιωσιμότητα (Βιώσιμες πόλεις και κοινότητες), και την κοινωνική δικαιοσύνη (Μηδενική φτώχεια).

#### Π2Α: Προώθησης της βιώσιμης αστικής κινητικότητας

Η Προτεραιότητα Π2Α (Ειδικός Στόχος RSO2.8)διαγράφεταιπροκειμένου για επαναπρογραμματισμό των πόρων στη νέαΠροτεραιότητα Π2Β (Ύδατα). Σχετικές Δράσεις για την Αστική Κινητικότητα, που συμβάλλουν στις συστάσεις του Ευρωπαϊκού Εξαμήνου (Μετριασμός της κλιματικής αλλαγής), δύναται να χρηματοδοτηθούν μέσω των ΣΒΑΑ στο πλαίσιο του Ειδικού Στόχου RSO5.1.

#### Π3: Ενίσχυση υποδομών μεταφορών

**Υποδομές Μεταφορών**

Σε ότι αφορά τον **Ειδικό Στόχο RSO3.2**, παρόλο που δεν καταγράφονται συγκεκριμένες συστάσεις που να εστιάζουν στο οδικό δίκτυο και στην οδική ασφάλεια, υπάρχει έμμεση συνάφεια με τις συστάσεις του Ευρωπαϊκού Εξαμήνου για μείωση των εκπομπών αερίων του θερμοκηπίου στους τομείς επιμερισμού των προσπαθειών (ένας εκ των οποίων είναι οι μεταφορές), προκειμένου η Ελλάδα να επιτύχει τον στόχο της για το 2030 με τις πολιτικές μετριασμού της κλιματικής αλλαγής. Το Πρόγραμμα περιλαμβάνει παρεμβάσεις για την επέκταση του οδικού δικτύου, στο πλαίσιο του Στρατηγικού Πλαισίου Επενδύσεων Μεταφορών (ΣΠΕΜ) και του Εθνικού Στρατηγικού Σχεδίου Μεταφορών (εξειδίκευση για την Περιφέρεια Ιονίων Νήσων), συμπληρώνοντας τις υποδομές μεταφορών που υλοποιούνται από άλλα χρηματοδοτικά μέσα. Επιπλέον, περιλαμβάνει δράσεις για τη βελτίωση της ασφάλειας του οδικού δικτύου, στο πλαίσιο του Εθνικού Στρατηγικού Σχεδίου για την Οδική Ασφάλεια 2021-2030. Παρεμβάσεις για την ενίσχυση της ηλεκτροκίνησης σε εθνικό επίπεδο θα υλοποιηθούν από άλλα χρηματοδοτικά μέσα (Ταμείο Ανάκαμψης και Ανθεκτικότητας, τομεακά Προγράμματα).

#### Π4Α: Ενίσχυση της κοινωνικής συνοχής με τη βελτίωση υποδομών

**Εκπαίδευση - Δια Βίου Μάθηση**

Σε ότι αφορά τον **Ειδικό Στόχο RSO4.2,** καταγράφεται υψηλός βαθμός συνάφειας και σύνδεσης με τις συστάσεις του Ευρωπαϊκού Εξαμήνου (**Εκπαίδευση και δεξιότητες**), λαμβάνοντας υπόψη και ότι στα Ιόνια Νησιά, το 25,7% του πληθυσμού έχει χαμηλό μορφωτικό επίπεδο, ενώ γενικά η Περιφέρεια αντιμετωπίζει δυσκολίες συγκράτησης του ανθρώπινου δυναμικού με υψηλό μορφωτικό επίπεδο (brain drain). Το Πρόγραμμα ενσωματώνει παρεμβάσεις για τον τεχνολογικό εκσυγχρονισμό και την αναβάθμιση της υποδομής των διαφόρων βαθμίδων εκπαίδευσης (προσχολική κ.ά.), η οποία δύναται να συμβάλλει στην αύξηση της συμμετοχής στην προσχολική εκπαίδευση και φροντίδα, η οποία σε εθνικό επίπεδο είναι από τις χαμηλότερες στην ΕΕ, και η οποία έχει διαπιστωθεί ότι επηρεάζει (η αυξημένη συμμετοχή) θετικά τα μεταγενέστερα εκπαιδευτικά αποτελέσματα.

**Συνοχή (Υγεία – Κοινωνική ένταξη μέσω του πολιτισμού & τουρισμού)**

Σε ότι αφορά τον **Ειδικό Στόχο RSO4.5**, παρουσιάζεται υψηλός βαθμός συνάφειας και σύνδεσης με τις συστάσεις του Ευρωπαϊκού Εξαμήνου (**Υγεία και συστήματα υγείας**), καθώς το Πρόγραμμα περιλαμβάνει παρεμβάσεις για την ενίσχυση υποδομών του συστήματος υγείας (ΠΦΥ κ.ά.), λαμβάνοντας υπόψη πως σημαντικό τμήμα του πληθυσμού αδυνατεί να καλύψει τις ιατρικές του ανάγκες, καθώς καταγράφεται σχετική έλλειψη υποδομών υγείας. Ιδιαίτερη μέριμνα πρέπει να δοθεί στη βελτίωση των υπηρεσιών υγείας για τους κατοίκους των απομακρυσμένων και δυσπρόσιτων περιοχών της Περιφέρειας. Επιπλέον, **έμφαση πρέπει να δοθεί και στη βελτίωση των υποδομών πρόνοιας της Περιφέρειας,** συνάδοντας με τις συστάσεις του Ευρωπαϊκού Εξαμήνου, λαμβάνοντας υπόψη την αναθεωρημένη Εθνική Στρατηγική για την Κοινωνική Ένταξη, την Εθνική Στρατηγική Αποϊδρυματοποίησης, καθώς και την Εθνική Στρατηγική για τα δικαιώματα των ΑμεΑ.

Σε ότι αφορά τον **Ειδικό Στόχο RSO4.6**, το Πρόγραμμα περιλαμβάνει παρεμβάσεις για την προστασία και ανάδειξη της πολιτιστικής κληρονομιάς της Περιφέρειας, με την αξιοποίηση και προβολή του ως τουριστικό πόρο. Με την Περιφέρεια Ιόνιων Νήσων να δέχεται μεγάλη τουριστική πίεση, και συμβάλλοντας στις συστάσεις του Εξαμήνου να παραμείνουν ισχυρές οι προοπτικές ανάπτυξης της χώρας (που ενισχύθηκαν λόγω της ισχυρής ανάκαμψης του τουριστικού τομέα), **αποτελεί ζητούμενο η βιώσιμη διαχείριση του τουριστικού προϊόντος,** καθώς και η προστασία του φυσικού περιβάλλοντος και των χώρων πολιτισμού, λαμβάνοντας υπόψη και τις χωρικές στρατηγικές του ΣΠ5.

#### Π4Β: Ενίσχυση της κοινωνικής συνοχής με τη στήριξη του ανθρώπινου δυναμικού

**Αγορά Εργασίας**

Σε ότι αφορά τον **Ειδικό Στόχο ESO4.1,** καταγράφει βαθμός συνάφειας και σύνδεσης με τις συστάσεις του Ευρωπαϊκού Εξαμήνου (**Αγορά εργασίας, Ανταγωνιστικές περιφέρειες**), καθώς το Πρόγραμμα ενσωματώνει δράσεις για την ενίσχυση της απασχόλησης, συνάδοντας και με τις ιδιαίτερες ανάγκες της Περιφέρειας που καταγράφει χαμηλά ποσοστά συμμετοχής του πληθυσμού της στην αγορά εργασίας. Να επισημανθεί ότι υπάρχει συμπληρωματικότητα με άλλες χρηματοδοτικές πηγές (ΤΑΑ, τομεακό Πρόγραμμα Ανθρώπινο Δυναμικό και Κοινωνική Συνοχή) που έχουν ενσωματώσει στοχευμένες δράσεις πρόσβασης στην αγορά εργασίας για νέους (15-29 ετών), γυναίκες κλπ. Επιπλέον, το Πρόγραμμα ενσωματώνει δράσεις για την ενίσχυση της κοινωνικής οικονομίας για την προώθηση στην απασχόληση των ευπαθών ομάδων του πληθυσμού της Περιφέρειας, σύμφωνα με την περιφερειακή διάσταση της ΕΣΕΕ και τις στρατηγικές ΟΧΕ. Τέλος, στο Πρόγραμμα περιλαμβάνονται παρεμβάσεις για την ανάπτυξη Μηχανισμού Διάγνωσης των Αναγκών της Αγοράς Εργασίας, με ζητούμενο τη βελτίωση των συνεργειών και του συντονισμού μεταξύ του εθνικού συστήματος και των περιφερειακών Μηχανισμών.

**Κοινωνική Συνοχή (Μείωση πληθυσμού/Γήρανση - Φτώχεια - Κοινωνικός Αποκλεισμός)**

Σε ότι αφορά τον **Ειδικό Στόχο ESO4.6**, καταγράφεται υψηλός βαθμός συνάφειας και σύνδεσης με τις συστάσεις του Ευρωπαϊκού Εξαμήνου (**Εκπαίδευση και δεξιότητες, Κοινωνικές πολιτικές**), καθώς το Πρόγραμμα περιλαμβάνει παρεμβάσεις για την υποστήριξη της πρόσβασης στην εκπαίδευση παιδιών με αναπηρία και την υποστήριξη παιδιών (13-15 ετών) από οικογένειες με χαμηλά οικογενειακά εισοδήματα.

Σε ότι αφορά τον **Ειδικό Στόχο ESO4.8**, αναδεικνύεται υψηλός βαθμός συνάφειας και κάλυψης με τις συστάσεις του Ευρωπαϊκού Εξαμήνου (**Κοινωνικές πολιτικές**) για αντιμετώπιση της φτώχειας και του κοινωνικού αποκλεισμού μέσω βελτιωμένων κοινωνικών πολιτικών και συστημάτων προστασίας, λαμβάνοντας υπόψη και τον εθνικό στόχο για την άρση 860.000 ατόμων από τη φτώχεια ή τον κοινωνικό αποκλεισμό έως το 2030, καθώς το Πρόγραμμα περιλαμβάνει παρεμβάσεις για την κοινωνική ένταξη των ευάλωτων ομάδων (άτομα χαμηλού εισοδήματος, ΑμεΑ, ηλικιωμένοι), μέσω της ενίσχυσης της συμμετοχής τους στην ανώτατη εκπαίδευση, την κατάρτιση και στην αγορά εργασίας.

Σε ότι αφορά τον **Ειδικό Στόχο ESO4.9**, καταγράφεται υψηλός βαθμός συνάφειας και σύνδεσης με τις συστάσεις του Ευρωπαϊκού Εξαμήνου (**Κοινωνικές πολιτικές**), καθώς το Πρόγραμμα περιλαμβάνει μια δράση (περιορισμένης) κλίμακας για την κατάρτιση Υπηκόων Τρίτων Χωρών και την υποστήριξη της ένταξής τους στην αγορά εργασίας. Ειδικότερα, όλα τα περιφερειακά Προγράμματα θα συμβάλλουν στο Πρόγραμμα HELIOS+ για την ένταξη Υπηκόων Τρίτων Χωρών στην αγορά εργασίας, συμπληρωματικά με σημαντικές παρεμβάσεις που χρηματοδοτούνται από το Ταμείο Ασύλου, Μετανάστευσης και Ένταξης (ΤΑΜΕ).

Σε ότι αφορά τον **Ειδικό Στόχο ESO4.10**, το Πρόγραμμα περιλαμβάνει δράσεις για τη βελτίωση των συνθηκών διαβίωσης περιθωριοποιημένων κοινοτήτων, όπως οι Ρομά, καθώς και δράσεις για την ένταξη των Ρομά στην αγορά εργασίας (ΝΘΕ, ΝΕΕ) και την καταπολέμηση του ψηφιακού τους αποκλεισμού, συνάδοντας με τις συστάσεις του Ευρωπαϊκού Εξαμήνου (**Αγορά εργασίας, Κοινωνικές πολιτικές**). Οι δράσεις θα υλοποιηθούν λαμβάνοντας υπόψη τις κατευθύνσεις της Εθνικής Στρατηγικής Κοινωνικής Ένταξης των Ρομά 2021-2030, μέσω τοπικών ολοκληρωμένων σχεδίων (με εξειδικευμένο χαρακτήρα βάσει τοπικών αναγκών).

Σε ότι αφορά τον **Ειδικό Στόχο ESO4.11**, το Πρόγραμμα περιλαμβάνει ένα μεγάλο εύρος παρεμβάσεων, που εμπίπτουν στις συστάσεις του Εξαμήνου για αντιμετώπιση φτώχειας και κοινωνικού αποκλεισμού μέσω βελτιωμένων κοινωνικών πολιτικών και συστημάτων προστασίας, συμβάλλοντας στην αντιμετώπιση των κοινωνικών προβλημάτων που αναδεικνύει το Ευρωπαϊκό Εξάμηνο (**Κοινωνικές πολιτικές, Ανταγωνιστικές περιφέρειες)**, όπου αναφέρεται το υψηλό, παρότι σταθερά μειούμενο, ποσοστό πληθυσμού σε κίνδυνο φτώχειας ή κοινωνικού αποκλεισμού, και οι ελλείψεις στην πρόσβαση στο σύστημα κοινωνικής προστασίας των περιστασιακά εργαζομένων, των ανέργων και των αυτοαπασχολουμένων. Η Περιφέρεια Ιόνιων Νήσων καταγράφει υψηλά ποσοστά (41,4%) πληθυσμού που αντιμετωπίζει κίνδυνο φτώχειας και κοινωνικού αποκλεισμού.

Σε ότι αφορά τον **Ειδικό Στόχο ESO4.12**, το Πρόγραμμα περιλαμβάνει δράσεις για την υποστήριξη εφήβων και την καταπολέμηση της παιδικής φτώχειας, συμβάλλοντας στην αντιμετώπιση των αναγκών που αναδεικνύει το Ευρωπαϊκό Εξάμηνο (**Κοινωνικές Πολιτικές**) σχετικά με το πολύ υψηλό επίπεδο σοβαρής υλικής και κοινωνικής στέρησης, κυρίως μεταξύ ειδικών ομάδων και των φτωχών παιδιών. Επίσης, στο Πρόγραμμα περιλαμβάνεται και η ενίσχυση δομών φιλοξενίας αστέγων (Κέντρα Ημέρας/ Υπνωτήρια), για την αντιμετώπιση βασικών αναγκών των αστέγων.

Σημειώνεται ότιλαμβάνονται υπόψη τα αποτελέσματα της μελέτης βιωσιμότητας των κοινωνικών δομών και η συμφωνία μεταξύ των αρμοδίων Γενικών Γραμματειών του Υπουργείου Κοινωνικής Συνοχής & Οικογένειας, της αρμόδιας υπηρεσίας της Ευρωπαϊκής Επιτροπής (DG Employment) και της Γενικής Γραμματείας ΕΣΠΑ, για τη συνέχιση της συγχρηματοδότησης των Κοινωνικών Δομών στο πλαίσιο των Περιφερειακών Προγραμμάτων. Συγκεκριμένα προβλέπεται η συνέχιση της χρηματοδότησης -με κατά περίπτωση σταδιακή ετήσια απομείωση των κοινοτικών πόρων- για κατάλληλο χρονικό διάστημα που θα επιτρέψει στις Ελληνικές αρχές να ολοκληρώσουν τις νομοθετικές και διοικητικές διεργασίες προκειμένου να καταστεί δυνατή η πλήρης χρηματοδότηση όλων των δομών από εθνικούς πόρους.

#### Π5: Προώθηση της βιώσιμης και ολοκληρωμένης χωρικής ανάπτυξης

Σε ότι αφορά τον **Ειδικό Στόχο RSO5.1**, το Πρόγραμμα συνάδει με τις συστάσεις του Ευρωπαϊκού Εξαμήνου (**Ανταγωνιστικές περιφέρειες**), καθώς περιλαμβάνει παρεμβάσεις για την χωρική ανάπτυξη δύο μεγάλων αστικών κέντρων της Περιφέρειας (το ένα είναι η Κέρκυρα), με ζητούμενο τη βιώσιμη διαχείριση της τουριστικής πίεσης μέσω της ανάπτυξης κατάλληλων συστημάτων και υποδομών, την αστική αειφορία και την ανθεκτικότητα σε σχέση με τον κοινωνικό ιστό.

Σε ότι αφορά τον **Ειδικό Στόχο RSO5.2**, το Πρόγραμμα συνάδει με τις συστάσεις του Ευρωπαϊκού Εξαμήνου (**Ανταγωνιστικές περιφέρειες**), που αναφέρονται στους χαμηλούς ρυθμούς ανάπτυξης που εξακολουθεί να καταγράφει η Ελλάδα στις πιο απομακρυσμένες και μειονεκτικές περιοχές, και τις σημαντικές ανισότητες που υφίστανται ακόμη μεταξύ αστικών και μη αστικών περιοχών, καθώς περιλαμβάνει παρεμβάσεις που εστιάζουν στην ολοκληρωμένη χωρική ανάπτυξη της παράκτιας ζώνης συμπεριλαμβανομένων των Μικρών Νησιών της Περιφέρειας. Τα παραπάνω δύνανται να εξυπηρετήσουν την ισότιμη ανάπτυξη σε απομακρυσμένες περιοχές, με ζητούμενο τη βιώσιμη αξιοποίηση τουριστικών, πολιτιστικών πόρων και φυσικού περιβάλλοντος, και τη μείωση της περιβαλλοντικής και της κοινωνικής τρωτότητας.

# **Πρόοδος υλοποίησης του Εθνικού Σχεδίου για την Ενέργεια και το Κλίμα (σημείο β ΚΚΔ 2021/1060)**

Στην παρούσα ενότητα εξετάζεται ανά Προτεραιότητα και Ειδικό Στόχο, όπου αφορά, η σύνδεση του Προγράμματος με τους στόχους και την πρόοδο του αναθεωρημένου[[5]](#footnote-5) Εθνικού Σχεδίου για την Ενέργεια και το Κλίμα (ΕΣΕΚ), όπου καθορίζονται οι κατευθυντήριες αρχές και τα εργαλεία εφαρμογής αναγκαίων μέτρων κλιματικής προσαρμογής σε εθνικό, περιφερειακό και τοπικό επίπεδο.

Συμπληρωματικά στο ΕΣΠΑ (ΕΤΠΑ, ΤΔΜ) και το ΤΑΑ, για τη χρηματοδότηση του ΕΣΕΚ έχουν ενεργοποιηθεί ή εξειδικευτεί επιπλέον χρηματοδοτικοί μηχανισμοί που βασίζονται κυρίως στην κατανομή των δικαιωμάτων ΑτΘ, όπως το Ταμείο Απανθρακοποίησης Νήσων (Decarbonization Fund), το Ταμείο Εκσυγχρονισμού (Modernization Fund), το Κοινωνικό Κλιματικό Ταμείο (Social Clmate Fund) ή άλλες πηγές (ELENA κ.α.).

#### Π1: Ενίσχυση της περιφερειακής ανταγωνιστικότητας μέσω της προώθησης της επιχειρηματικότητας, της καινοτομίας & του ψηφιακού μετασχηματισμού

Στον Ειδικό Στόχο RSO1.3 του Προγράμματος αντιστοιχούν τα μέτρα και οι πολιτικές του πίνακα 26 του ΕΣΕΚ για την Έρευνα, Καινοτομία και Ανταγωνιστικότητα [ΚΕΦΑΛΑΙΟ 3.9 ΕΣΕΚ].

#### Π2: Προστασία του Περιβάλλοντος, Αειφόρος Ανάπτυξη, Αντιμετώπιση της Κλιματικής Αλλαγής

**Ενεργειακή απόδοση**

Για το θέμα των καθαρών εκπομπών αερίων του θερμοκηπίου, το ΕΣΕΚ θέτει ως στόχο τη μείωση κατά 55% έως το 2030 σε σχέση με τις εκπομπές του έτους 1990 και προβλέπει επίσης μετάβαση σε μια οικονομία κλιματικής ουδετερότητας έως το έτος 2050. Οι τύποι δράσεων του Προγράμματος στον Ειδικό Στόχο RSO2.1 για βελτίωση της ενεργειακής απόδοσης του κτιριακού αποθέματος σε συμμόρφωση με τις ελάχιστες απαιτήσεις ενεργειακής απόδοσης κτιρίων, και αντιμετώπιση της ενεργειακής ένδειας, αντιστοιχούν στα μέτρα και οι πολιτικές του ΕΣΕΚ για τη Βελτίωση Ενεργειακής Απόδοσης Κτιρίων Δημοσίου Τομέα [ΚΕΦΑΛΑΙΟ 3.2 ΕΣΕΚ], Ενεργειακή Ασφάλεια [ΚΕΦΑΛΑΙΟ 3.5 ΕΣΕΚ] και Διάσταση Εσωτερικής Αγοράς Ενέργειας [ΚΕΦΑΛΑΙΟ 3.6 ΕΣΕΚ].

**Ανανεώσιμες Πηγές Ενέργειας (ΑΠΕ)**

Στο νέο ΕΣΕΚ προβλέπεται ότι το μερίδιο ΑΠΕ στην ακαθάριστη τελική κατανάλωση ενέργειας για τα έτη 2030 και 2050 θα ανέρχεται σε 43,0% και 95,8% αντίστοιχα. Σε ότι αφορά τον Ειδικό Στόχο RSO2.1, oι τύποι δράσεων του Προγράμματος, μέσω των έργων ενεργειακής αναβάθμισης δημόσιων κτιρίων με δυνατότητα ενσωμάτωσης έξυπνων συστημάτων διαχείρισης ενέργειας και αξιοποίησης ΑΠΕ, αντιστοιχούν στα μέτρα και τις πολιτικές του ΕΣΕΚ για τις Ανανεώσιμες Πηγές Ενέργειας [Κεφάλαιο 3.2 ΕΣΕΚ].

**Περιβάλλον και χωροταξία, κλιματική αλλαγή και φυσικοί-πολιτιστικοί πόροι**

Με δεδομένο ότι, κατά την ανάπτυξη και εφαρμογή των Περιφερειακών Σχεδίων Δράσης για την Κλιματική Προσαρμογή (ΠΕΣΠΚΑ), λαμβάνονται υπόψη οι ιδιαιτερότητες κάθε Περιφέρειας, οι τύποι δράσεων του Προγράμματος στον Ειδικό Στόχο RSO2.4 για την αντιμετώπιση φαινομένων που σχετίζονται με την κλιματική αλλαγή, περιλαμβανομένης της αντιμετώπισης της διάβρωσης, αντιστοιχούν στα μέτρα και τις πολιτικές του ΕΣΕΚ: για την Κλιματική Αλλαγή, εκπομπές και απορρόφηση αερίων του Θερμοκηπίου, τη Συμβολή στον τομέα LULUCF [ΚΕΦΑΛΑΙΟ 3.1.3. ΕΣΕΚ με έμφαση στις αναδασώσεις και στην αποκατάσταση υποβαθμισμένων περιοχών], τις Βιώσιμες Αναπλάσεις/Έξυπνες Πόλεις [ΚΕΦΑΛΑΙΟ 3.1.7], τη Βελτίωση της Ενεργειακής Απόδοσης, [ΚΕΦΑΛΑΙΟ 3.4 ΕΣΕΚ]. Ειδικότερη σύνδεση μεταξύ ΕΣΠΚΑ και ΠεΣΚΑ με μέτρα και πολιτικές προσαρμογής στην κλιματική αλλαγή στο πλαίσιο του ΕΣΕΚ προσδιορίζονται στο ΚΕΦΑΛΑΙΟ 3.8.

Σε ότι αφορά τον Ειδικό Στόχο RSO2.7, ο συγκεκριμένος τύπος δράσεων του Προγράμματος που αφορά την προστασία φυσικών οικοσυστημάτων και της βιοποικιλότητας, αντιστοιχεί στα μέτρα και τις πολιτικές του ΕΣΕΚ για την Κλιματική Αλλαγή, εκπομπές και απορροφήσεις αερίων του θερμοκηπίου [ΚΕΦΑΛΑΙΟ 3.1- Αστικές βιοκλιματικές αναπλάσεις και έξυπνες πόλεις 3.1.7].

**Διαχείριση υδάτων**

Οι τύποι δράσεων του Προγράμματος για αναβάθμιση του τοπικού συστήματος υδάτων και λυμάτων, στον Ειδικό Στόχο RSO2.5 **όπως επικαιροποιήθηκε για να καλύψει την ανθεκτικότητα, την ασφαλή πρόσβαση στο νερό, και τη βιώσιμη διαχείριση υδάτινων πόρων**, με βασικό στόχο την περιβαλλοντική βιωσιμότητα, αντιστοιχούν στα μέτρα και τις πολιτικές του ΕΣΕΚ για την προσαρμογή στην κλιματική αλλαγή [ΚΕΦΑΛΑΙΟ 3.9].

**Διαχείριση στερεών αποβλήτων, κυκλική οικονομία**

Σε ότι αφορά τον Ειδικό Στόχο RSO2.6, οι παρεμβάσεις μικρής κλίμακας του Προγράμματος για τη βελτίωση της διαχείρισης στερεών αποβλήτων και την εφαρμογή των αρχών της ανακύκλωσης, βάσει του ΠΕΣΔΑ, αντιστοιχεί στα μέτρα και τις πολιτικές του ΕΣΕΚ για τη Διαχείριση Αποβλήτων [ΚΕΦΑΛΑΙΟ 3.1.5 ΕΣΕΚ] και τη Κυκλική Οικονομία [ΚΕΦΑΛΑΙΟ 3.1.6 ΕΣΕΚ].

**Προσιτή και βιώσιμη στέγαση**

Οι τύποι δράσεων του Προγράμματος στο πλαίσιο του νέου **Ειδικού Στόχου RSO2.11** για τη **βελτίωση της πρόσβασης σε κοινωνική και οικονομικά προσιτή στέγαση**, μέσω της ανακαίνισης και ήπιας ενεργειακής αναβάθμισης δημόσιων και παλαιών ιδιωτικών κτιρίων, αλλά και μέσω της αύξησης του οικιστικού αποθέματος με την κατασκευή προσιτών, ενεργειακά ανεκτών και βιώσιμων κατοικιών, με στόχο την αντιμετώπιση της στεγαστικής κρίσης και τη μείωση της ενεργειακής φτώχειας, αντιστοιχούν στα μέτρα και οι πολιτικές του ΕΣΕΚ για τη Βελτίωση Ενεργειακής Απόδοσης Κτιρίων Δημοσίου Τομέα και τις Ανανεώσιμες Πηγές Ενέργειας [ΚΕΦΑΛΑΙΟ 3.2 ΕΣΕΚ], Ενεργειακή Ασφάλεια [ΚΕΦΑΛΑΙΟ 3.5 ΕΣΕΚ] και Διάσταση Εσωτερικής Αγοράς Ενέργειας [ΚΕΦΑΛΑΙΟ 3.6 ΕΣΕΚ].

#### Π2Α: Προώθησης της βιώσιμης αστικής κινητικότητας

Η Προτεραιότητα Π2Α (Ειδικός Στόχος RSO2.8)διαγράφεταιπροκειμένου για επαναπρογραμματισμό των πόρων στη νέαΠροτεραιότητα Π2Β (Ύδατα). Σχετικές Δράσεις για την Αστική Κινητικότητα, που αντιστοιχούν στα μέτρα και τις πολιτικές του ΕΣΕΚ που αναφέρονται στο ΚΕΦΑΛΑΙΟ ΕΣΕΚ 3.1.4 Μέτρα και Πολιτικές στον τομέα των Μεταφορών, έργα και δράσεις του Πίνακα 16, δύναται να χρηματοδοτηθούν μέσω των ΣΒΑΑ στο πλαίσιο του Ειδικού Στόχου RSO5.1.

#### Π3: Ενίσχυση υποδομών μεταφορών

**Υποδομές Μεταφορών**

Οι τύποι δράσεων του Προγράμματος στον Ειδικό Στόχο RSO3.2, για τη δημιουργία ασφαλών και ανθεκτικών υποδομών τόσο του ΔΕΔ-Μ όσο και της σύνδεσης αυτού με τα αστικά κέντρα και τις περιοχές ειδικού ενδιαφέροντος της Περιφέρειας, καθώς και για τον πράσινο μετασχηματισμό των λιμένων, αντιστοιχούν στα μέτρα και τις πολιτικές του ΕΣΕΚ για την Κλιματική Αλλαγή, εκπομπές και απορροφήσεις αερίων του θερμοκηπίου [ΚΕΦΑΛΑΙΟ 3.1- Μέτρα και Πολιτικές για τον Τομέα των Μεταφορών 3.1.4]. Το ΕΣΕΚ δίνει έμφαση στην προώθηση «έξυπνων πράσινων λιμένων», ενθαρρύνοντας την εφαρμογή καινοτόμων προγραμμάτων, με στόχο τη βελτίωση της ποιότητας του αέρα και τη μείωση των εκπομπών αερίων του θερμοκηπίου. Παράλληλα, προβλέπεται η ανάπτυξη εγκαταστάσεων ΑΠΕ και μονάδων αποθήκευσης ενέργειας εντός των λιμένων, ώστε να ενισχυθεί η παροχή ηλεκτρικής ενέργειας στα ελλιμενιζόμενα πλοία και να υποστηριχθούν τα τοπικά δίκτυα ενέργειας.

#### Π4Α: Ενίσχυση της κοινωνικής συνοχής με τη βελτίωση υποδομών

Οι τύποι δράσεων του Προγράμματος στους Ειδικούς Στόχους RSO4.2, RSO4.5 και RSO4.6 αντιστοιχούν στα μέτρα και τις πολιτικές του ΕΣΕΚ, που αναφέρθηκαν στις προηγούμενες ενότητες, για τη βιώσιμη ανάπτυξη και τις έξυπνες πόλεις, την ενεργειακή ασφάλεια, την κυκλική οικονομία, τη βελτίωση της ενεργειακής απόδοσης.

#### Π4Β: Ενίσχυση της κοινωνικής συνοχής με τη στήριξη του ανθρώπινου δυναμικού

Οι τύποι δράσεων του Προγράμματος που προβλέπονται στον Ειδικό Στόχο ESO4.1 για την ενίσχυση της απασχόλησης και την κοινωνική οικονομία αντιστοιχούν στα μέτρα και τις πολιτικές του ΕΣΕΚ για τη Συμβολή στον τομέα για τη Βελτίωση της Ενεργειακής Απόδοσης [ΚΕΦΑΛΑΙΟ 3.2] καθώς και μέτρα και πολιτικές για την Έρευνα, Καινοτομία και την Ανταγωνιστικότητα.

#### Π5: Προώθηση της βιώσιμης και ολοκληρωμένης χωρικής ανάπτυξης

Οι Ολοκληρωμένες Χωρικές Επενδύσεις για Βιώσιμη Αστική Ανάπτυξη (ΟΧΕ ΒΑΑ) που θα χρηματοδοτηθούν στο πλαίσιο των τύπων δράσεων του Ειδικού Στόχου RSO5.1 θα συνδυαστούν και με δράσεις άλλων Στόχων Πολιτικής (συναφείς Ειδικοί Στόχοι), όπως RSO1.3 (επιχειρηματικότητα σε τομείς προτεραιότητας της περιφερειακής στρατηγικής έξυπνης εξειδίκευσης), RSO1.2 («έξυπνος» προορισμός), RSO2.8 (αστική κινητικότητα ΣΒΑΚ).

Παράλληλα, οι Ολοκληρωμένες Χωρικές Επενδύσεις (ΟΧΕ) που θα εφαρμοστούν σε περιοχές πλην των αστικών στο πλαίσιο των τύπων δράσεων του Ειδικού Στόχου RSO5.2 θα συνδυαστούν και με δράσεις άλλων Στόχων Πολιτικής (συναφείς Ειδικοί Στόχοι), όπως RSO1.3 (επιχειρηματικότητα σε τομείς προτεραιότητας της περιφερειακής στρατηγικής έξυπνης εξειδίκευσης – «γαλάζια οικονομία»), RSO1.2 («ψηφιακή» ακτογραμμή), RSO2.7 (βιοποικιλότητα), καθώς και με πρόσθετες δράσεις για τα Μικρά Νησιά στον Ειδικό Στόχο RSO2.6 («κυκλική οικονομία»), πέραν της συμμετοχής τους στην πρωτοβουλία “Greco-islands”.

Ως εκ της παραπάνω ανάλυσης, προκύπτει σύνδεση με τα μέτρα και πολιτικές του Εθνικού Σχεδίου για την Ενέργεια και το Κλίμα, και συγκεκριμένα με το ΚΕΦΑΛΑΙΟ 3.1 ΕΣΕΚ και ειδικότερα τα μέτρα Μ6 και Μ11-17 (Βιώσιμη Αστική Κινητικότητα και Ηλεκτροκίνηση), Μ33 (Έξυπνες Πόλεις) και Μ34 (Αστικές Αναπλάσεις) όπως συνοψίζονται στον Πίνακα 16 του ΕΣΕΚ.

# **Πρόοδος στην εφαρμογή των αρχών του Ευρωπαϊκού Πυλώνα Κοινωνικών Δικαιωμάτων (σημείο γ ΚΚΔ 2021/1060)**

Στην παρούσα ενότητα καταγράφεται η πρόοδος στην εφαρμογή των αρχών του Ευρωπαϊκού Πυλώνα Κοινωνικών Δικαιωμάτων και η σύνδεση με τις προτεραιότητες και δράσεις του Προγράμματος. Συνολικά, στις Προτεραιότητες 4Α (ΕΤΠΑ) και 4Β (ΕΚΤ+) του Προγράμματος (ΣΠ4), το σύνολο των Ειδικών Στόχων και τύπων δράσεων περιλαμβάνει ένα μεγάλο εύρος παρεμβάσεων που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων. Ακολούθως, εξετάζεται η συμβολή ανά Προτεραιότητα και Ειδικό Στόχο.

#### Π4Α: Ενίσχυση της κοινωνικής συνοχής με τη βελτίωση υποδομών

**Εκπαίδευση - Δια Βίου Μάθηση**

Σε ότι αφορά τον Ειδικό Στόχο RSO4.2, το Πρόγραμμα περιλαμβάνει παρεμβάσεις που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την εκπαίδευση κατάρτιση και δια βίου μάθηση. Ειδικότερα, οι παρεμβάσεις αφορούν την προμήθεια Τεχνολογικού και Εκπαιδευτικού Εξοπλισμού (4A.ii.1) και την ανάπτυξη Υποδομών Α & Β βάθμιας Εκπαίδευσης (4A.ii.2), ενώ για την Γ βάθμια Εκπαίδευση (4A.ii.3) προβλέπεται η ανάπτυξη Υποδομών (περιλαμβανομένου του εκπαιδευτικού εξοπλισμού).

**Συνοχή (Υγεία – Κοινωνική ένταξη μέσω του πολιτισμού & τουρισμού)**

Σε ότι αφορά τον Ειδικό Στόχο RSO4.5, το Πρόγραμμα περιλαμβάνει παρεμβάσεις για Βελτίωση των Υποδομών Υγείας (4A.v.1), που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την περίθαλψη.

Σε ότι αφορά τον Ειδικό Στόχο RSO4.6, το Πρόγραμμα περιλαμβάνει παρεμβάσεις για Αξιοποίηση του τουριστικού/πολιτιστικού τομέα για την ενίσχυση της κοινωνικής συνοχής (4A.vi.1), οι οποίες αναμένεται να συμβάλλουν και στη βελτίωση της ποιότητας ζωής και της κοινωνικότητας των πολιτών. Οι συγκεκριμένες παρεμβάσεις εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την κοινωνική προστασία.

#### Π4Β: Ενίσχυση της κοινωνικής συνοχής με τη στήριξη του ανθρώπινου δυναμικού

**Αγορά Εργασίας**

Σε ότι αφορά τον Ειδικό Στόχο ESO4.1,το Πρόγραμμα περιλαμβάνει παρεμβάσεις για Στήριξη του ανθρώπινου δυναμικού στο πλαίσιο των ολοκληρωμένων εδαφικών επενδύσεων (4Β.α.1), την ανάπτυξη και προώθηση της Κοινωνικής Επιχειρηματικότητας (4Β.α.2) με στόχο την προώθηση στην αγορά εργασίας ατόμων από ευπαθείς ομάδες, καθώς και το σχεδιασμός και εφαρμογή Περιφερειακού Μηχανισμού Διάγνωσης Αναγκών Αγοράς Εργασίας (4Β.α.3). Το σύνολο των προαναφερόμενων εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την ισότητα ευκαιριών και πρόσβαση στην αγορά εργασίας.

**Κοινωνική Συνοχή (Μείωση πληθυσμού/Γήρανση - Φτώχεια - Κοινωνικός Αποκλεισμός)**

Σε ότι αφορά τον Ειδικό Στόχο ESO4.6, το Πρόγραμμα περιλαμβάνει παρεμβάσεις για Πρόσβαση στην εκπαίδευση για ΑμεΑ (4Β.στ.1) και ΚΔΑΠ ΣΤΕΜ που ενσωματώνεται στα ΚΔΑΠ (δράση 4Β.ια.7), που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την ένταξη ατόμων με αναπηρία, την Εγγύηση για το παιδί, και την εκπαίδευση κατάρτιση και δια βίου μάθηση.

Σε ότι αφορά τον Ειδικό Στόχο ESO4.8, το Πρόγραμμα περιλαμβάνει παρεμβάσεις για Βελτίωση συνθηκών επαγγελματικής ένταξης ΕΚΟ (4Β.η.1), Δράσεις για την ενεργό γήρανση (4Β.η.2), Δράσεις για τη συμμετοχή των ΑμεΑ στην ενεργή κοινωνική ζωή (4Β.η.3), Ενίσχυση της ικανότητας φορέων σχετικών με την κοινωνική ένταξη  (4Β.η.4), και Υποστήριξη παρεμβάσεων ισότιμης πρόσβασης ΑμεΑ και άλλες ειδικές εκπαιδευτικές ανάγκες στην ανώτατη εκπαίδευση (4Β.η.5), που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την ένταξη ατόμων με αναπηρία, την κοινωνική προστασία, και τη μακροχρόνια φροντίδα.

Σε ότι αφορά τον Ειδικό Στόχο ESO4.9, το Πρόγραμμα περιλαμβάνει παρεμβάσεις για Ολοκληρωμένες δράσεις ένταξης Υπηκόων Τρίτων Χωρών στην αγορά εργασίας (4Β.θ.1), που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την ισότητα ευκαιριών και πρόσβαση στην αγορά εργασίας.

Σε ότι αφορά τον Ειδικό Στόχο ESO4.10, το Πρόγραμμα περιλαμβάνει Παρεμβάσεις για την προώθηση της ενεργού ένταξης των Ρομά (4Β.ι.1), που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την κοινωνική προστασία και ένταξη (πρόταση σύστασης του Συμβουλίου σχετικά με την ισότητα, την ένταξη και τη συμμετοχή των Ρομά).

Σε ότι αφορά τον Ειδικό Στόχο ESO4.11, το Πρόγραμμα περιλαμβάνει παρεμβάσεις για Πρόσβαση σε υπηρεσίες υγείας (4Β.ια.1), Κέντρα Κοινότητας και Δομές Παροχής Αγαθών (4Β.ια.2), Παροχή υπηρεσιών φροντίδας (4Β.ια.3), Καταπολέμηση της βίας κατά των γυναικών (4Β.ια.4), Περιφερειακό Παρατηρητήριο Κοινωνικής Ένταξης Περιφέρειας Ιονίων Νήσων (4Β.ια.6), Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης ΚΔΑΠ/ΚΔΑΠ ΣΤΕΜ (4Β.ια.7), και Δράση υποστήριξης μακροχρόνιας φροντίδας σε επίπεδο τοπικής κοινότητας (4Β.ια.10), που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με τη φροντίδα και υποστήριξη των παιδιών, την κοινωνική προστασία, τη μακροχρόνια φροντίδα, την ένταξη ατόμων με αναπηρία, και ιδίως αφορούν στην εξυπηρέτηση της πρόσβασης των παιδιών σε ανάγκη στις υπηρεσίες κλειδιά της Σύστασης του Συμβουλίου για την θέσπιση μιας Ευρωπαϊκής Εγγύησης για το παιδί. Σημειώνεται ότι, έπειτα από επικαιροποίηση των δράσεων αρμοδιότητας του Υπουργείου Οικογένειας και Κοινωνικής Συνοχής, οι δράσεις Πρόγραμμα κοινωνικού φροντιστή και προσωπικού βοηθού (4Β.ια.5), Εκσυγχρονισμός συστημάτων κοινωνικής προστασίας (4Β.ια.8), Υλοποίηση σχεδίων του μετασχηματισμού των υπηρεσιών για την αποϊδρυματοποίηση παιδιών (4Β.ια.9), θα χρηματοδοτηθούν από άλλες πηγές. Επίσης, για τη Δράση 4Β.ια.7, επεκτείνεται η χρηματοδότηση από το Πρόγραμμα ως προς τους βρεφονηπιακούς σταθμούς έως το σχολικό έτος 2026-2027 και για τα ΚΔΑΠ/ΚΔΑΠSTEM & ΚΔΑΠ ΑMEΑ έως και την περίοδο 2028-2029.

Οι προαναφερόμενες δράσεις, που θα υλοποιηθούν με τη συνεργασία περιφερειακών και εθνικών αρχών, βρίσκονται με άμεση συσχέτιση με τον Ευρωπαϊκό Πυλώνα.

Σε ότι αφορά τον Ειδικό Στόχο ESO4.12, το Πρόγραμμα περιλαμβάνει παρεμβάσεις για τη Στήριξη ατόμων που αντιμετωπίζουν κίνδυνο φτώχειας ή κοινωνικού αποκλεισμού (4Β.ιβ.1), και Δράσεις Υποστήριξης παιδιών και εφήβων (4Β.ιβ.2), που εμπίπτουν στις αρχές του Ευρωπαϊκού Πυλώνα Κοινωνικών Δικαιωμάτων σχετικά με την κοινωνική προστασία, και τη φροντίδα και υποστήριξη των παιδιών, ιδίως στο πλαίσιο της Εγγύησης για το παιδί.

#### Π5: Προώθηση της βιώσιμης και ολοκληρωμένης χωρικής ανάπτυξης

Οι Ολοκληρωμένες Χωρικές Επενδύσεις για Βιώσιμη Αστική Ανάπτυξη (ΟΧΕ ΒΑΑ) που θα χρηματοδοτηθούν στο πλαίσιο των τύπων δράσεων του Ειδικού Στόχου RSO5.1 θα συνδυαστούν και με δράσεις άλλων Στόχων Πολιτικής (συναφείς Ειδικοί Στόχοι), όπως ESO4.1 (Ενεργητικές Πολιτικές Απασχόλησης). Ως εκ του τούτου, προκύπτει σύνδεση με τις αρχές του Ευρωπαϊκού Πυλώνα Κοινωνικών Δικαιωμάτων, σύμφωνα με την παραπάνω ανάλυση για τους συναφείς Ειδικούς Στόχους.

Οι Ολοκληρωμένες Χωρικές Επενδύσεις σε περιοχές πλην των αστικών (ΟΧΕ) που θα χρηματοδοτηθούν στο πλαίσιο των τύπων δράσεων του Ειδικού Στόχου RSO5.2 θα συνδυαστούν και με δράσεις άλλων Στόχων Πολιτικής (συναφείς Ειδικοί Στόχοι), όπως ESO4.1 (Ενεργητικές Πολιτικές Απασχόλησης). Ως εκ του τούτου, προκύπτει σύνδεση με τις αρχές του Ευρωπαϊκού Πυλώνα Κοινωνικών Δικαιωμάτων, σύμφωνα με την παραπάνω ανάλυση για τους συναφείς Ειδικούς Στόχους.

# **Κοινωνικοοικονομική κατάσταση της Περιφέρειας (σημείο δ ΚΚΔ 2021/1060)**

Στην παρούσα ενότητα, εξετάζεται η επικαιροποιημένη κοινωνικοοικονομική κατάσταση της Περιφέρειας και η ενδεχόμενη κάλυψη των σχετικών αναγκών από το Πρόγραμμα Ιόνια Νησιά.

#### Π1: Ενίσχυση της περιφερειακής ανταγωνιστικότητας μέσω της προώθησης της επιχειρηματικότητας, της καινοτομίας & του ψηφιακού μετασχηματισμού

**Έρευνα και Καινοτομία**

Η Περιφέρεια Ιονίων Νήσων, σύμφωνα με την έκδοση της ΕΕ Regional Innovation Scoreboard 2025[[6]](#footnote-6), χαρακτηρίζεται ως Περιφέρεια “emerging innovator” και καταλαμβάνει την 220η θέση (με σκορ 55,4) μεταξύ των περιφερειών της ΕΕ ως προς τις επιδόσεις της στην καινοτομία, αποτελώντας μια από τις λιγότερο ανεπτυγμένες Περιφέρειες σε θέματα έρευνας και καινοτομίας σε εθνικό επίπεδο και σε ευρωπαϊκό επίπεδο. Παρά τη χαμηλή επίδοση που συνεχίζει να καταγράφει η Περιφέρεια, έχει βελτιώσει την επίδοση της στον σχετικό συνοπτικό δείκτη κατά 5,4 μονάδες την περίοδο 2018-2025, γεγονός το οποίο οφείλεται κυρίως σε ένα σημαντικό δυναμικό ΜΜΕ που εισάγει καινοτομίες προϊόντων και διαδικασιών και αναπτύσσεται δυναμικά. Η Περιφέρεια διαθέτει στρατηγική οικονομικού μετασχηματισμού, ως προς την έρευνα και καινοτομία, η οποία διαμορφώθηκε στην ΠΠ 14-20 και επικαιροποιήθηκε για τις ανάγκες της ΠΠ 21-27 (περιφερειακή διάσταση της ΕΣΕΕ). Τα προαναφερόμενα, αναμένεται να ενισχυθούν μέσα από τη διαδικασία της επιχειρηματικής ανακάλυψης.

Σύμφωνα με τα στοιχεία του Regional Innovation Scoreboard 2025, στην Περιφέρεια καταγράφεται υστέρηση στις επενδύσεις του παραγωγικού και του δημόσιου τομέα σε θέματα Ε&Α (<70% του ευρωπαϊκού μ.ό), αλλά καλύτερες επιδόσεις (σε ποσοστό μεγαλύτερο του ευρωπαϊκού μ.ό) εισαγωγής καινοτομικών επιχειρηματικών διαδικασιών και προϊόντων στις επιχειρήσεις. Επιπλέον, το τοπικό οικοσύστημα καινοτομίας φαίνεται να καταλαμβάνει πολύ περιορισμένο μέγεθος, και δυσχέρειες στην μεταφορά τεχνολογίας, καθώς υπάρχουν περιορισμένοι ερευνητικοί φορείς για συνεργασία με τις τοπικές επιχειρήσεις. Περαιτέρω προσπάθειες στήριξης της Ε&Α θα συμβάλουν στην ενθάρρυνση της μεταφοράς τεχνολογίας, όπως επισημαίνεται και στο Ευρωπαϊκό Εξάμηνο (έκθεση 2025), συνεπώς **η ενίσχυση της συμμετοχής του ιδιωτικού τομέα στην έρευνα εξακολουθεί να αποτελεί βασική πρόκληση.**

Τα παραπάνω σε κάποιο βαθμό οφείλονται και σε ορισμένα διαρθρωτικά χαρακτηριστικά των Ιονίων Νήσων, που αποτελούν μια νησιωτική Περιφέρεια με αδυναμία συγκράτησης ανθρώπινου δυναμικού υψηλών δεξιοτήτων, με κατακερματισμένη οικονομική δραστηριότητα και σημαντική εξάρτηση από τον τουρισμό και λοιπές συναφείς δραστηριότητες υπηρεσιών, όπως αποτυπώνεται στην Περιφερειακή Στρατηγική Έξυπνης Εξειδίκευσης Ιονίων Νήσων 2021-2027[[7]](#footnote-7). Πιο συγκεκριμένα, σύμφωνα με στοιχεία του ΙΟΒΕ[[8]](#footnote-8) το 81,3% του ανθρώπινου δυναμικού της Περιφέρειας απασχολείται στον τριτογενή τομέα και κυρίως σε δραστηριότητες χαμηλής έντασης γνώσης. Επίσης, η Περιφέρεια Ιονίων Νήσων καταγράφει χαμηλό ποσοστό ανθρωπίνων πόρων που απασχολούνται με την Επιστήμη και Τεχνολογία. Ειδικότερα, το 2024 παρουσιάζει

* τη χειρότερη πανελλαδικά επίδοση ως προς το ποσοστό των ατόμων επί των οικονομικά ενεργών που έχουν λάβει τριτοβάθμια εκπαίδευση συμπεριλαμβανομένων και αυτών που απασχολούνται με την Επιστήμη και Τεχνολογία (24,3%),
* τη χειρότερη πανελλαδικά επίδοση ως προς το ποσοστό των ατόμων που απασχολούνται με την Επιστήμη και Τεχνολογία (14,6%),
* και τη δεύτερη χειρότερη επίδοση ως προς το ποσοστό των ατόμων με τριτοβάθμια εκπαίδευση που απασχολούνται με την Επιστήμη και Τεχνολογία (11,1%)[[9]](#footnote-9).

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω του Ειδικού Στόχου RSO1.1 και των αντίστοιχων τύπων δράσεων, στοχεύει στην κάλυψη ενός τμήματος των αναγκών για ενίσχυση της συμμετοχής στην Ε&Α του ιδιωτικού τομέα, στήριξη των τοπικών φορέων έρευνας και τη δημιουργία δομής προώθησης της καινοτομίας.

**Ψηφιακός Μετασχηματισμός**

Ξεκινώντας από ένα ιδιαίτερα χαμηλό σημείο, η Ελλάδα προσεγγίζει σταδιακά τον μ.ό. των ευρωπαϊκών επιδόσεων στις βασικές ψηφιακές δεξιότητες του πληθυσμού, στην ανάπτυξη των δικτύων 5G, στην ψηφιοποίηση των δημοσίων υπηρεσιών και στη διείσδυση δικτύων. Στην Έκθεση χώρας 2025 για την Ψηφιακή Δεκαετία, αναγνωρίζεται ότι η Ελλάδα δυσκολεύεται να καλύψει το κενό των ειδικών στις ΤΠΕ (σύμφωνα με τον σχετικό δείκτη DESI 2025, αντιπροσωπεύουν μόλις το 2,5 % της συνολικής απασχόλησης έναντι 5,0 % στην ΕΕ), ωστόσο ο ρυθμός ανάπτυξης της χώρας είναι ενθαρρυντικός όσον αφορά την ψηφιοποίηση των ΜΜΕ. Οι επιδόσεις της Ελλάδας ως προς τους στόχους της Ψηφιακής Δεκαετίας 2030 αντανακλώνται και στο επίπεδο των Περιφερειών.

Τα παραπάνω αποτελούν σημαντικά εμπόδια τόσο για την Ελλάδα συνολικά, όσο και για τις Περιφέρειες όσον αφορά την αξιοποίηση των ευκαιριών ανάπτυξης στο πλαίσιο μετάβασης στην ψηφιακή κοινωνία και οικονομία. Ειδικότερα στην Περιφέρεια Ιονίων Νήσων, η διείσδυση των ευρυζωνικών δικτύων είναι <70% του ευρωπαϊκού μ.ό (στοιχεία του Regional Innovation Scoreboard 2025), ενώ σημαντική υστέρηση καταγράφεται στις ψηφιακές δεξιότητες του πληθυσμού, με το ποσοστό των ατόμων που δεν έχουν χρησιμοποιήσει ποτέ ηλεκτρονικό υπολογιστή να ανέρχεται στο 16,61% το 2024 στον ευρύτερο γεωγραφικό χώρο (Κεντρική Ελλάδα)[[10]](#footnote-10).

Από την παραπάνω ανάλυση των αναγκών όπως διαμορφώνονται από την τρέχουσα κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω του Ειδικού Στόχου RSO1.2 και των αντίστοιχων τύπων δράσεων, στοχεύει στην κάλυψη τμήματος των αναγκών για εμβάθυνση του ψηφιακού μετασχηματισμού σε επιχειρήσεις, στην Περιφέρεια (ως βασικό δομικό στοιχείο της τοπικής διακυβέρνησης), καθώς και ευρύτερα τον κοινωνικό ιστό.

**Οικονομική Δραστηριότητα – Παραγωγική Δομή - ΜΜΕ**

Στον τομέα της οικονομικής δραστηριότητας, η Περιφέρεια Ιονίων Νήσων βρίσκεται στην τέταρτη θέση στην κατάταξη των Περιφερειών της χώρας όσο αφορά το κατά κεφαλήν ΑΕΠ το 2023, το οποίο διαμορφώνεται στο 61% του ευρωπαϊκού μ.ό. (σε ισοτιμίες αγοραστικής δύναμης), ελαφρώς χαμηλότερο από το αντίστοιχο της χώρας (69%), επιδεικνύοντας μια σημαντική αναπτυξιακή δυναμική (αύξηση από το 58% το 2022) [[11]](#footnote-11).

Οι οικονομικές επιδόσεις της Περιφέρειας Ιονίων Νήσων σαφώς επηρεάστηκαν από την οικονομική κρίση. Η Περιφέρεια εμφάνιζε τον τρίτο μεγαλύτερο ρυθμό μεγέθυνσης του ΑΕΠ μεταξύ των περιφερειών πριν το ξέσπασμα της πανδημίας, ωστόσο όπως ήταν αναμενόμενο, οι ταξιδιωτικοί περιορισμοί κατά τη διάρκεια της πανδημίας έπληξαν σημαντικά τη συγκεκριμένη Περιφέρεια, η οποία μόλις το 2023 κατόρθωσε να ανακτήσει το προ πανδημίας επίπεδο του ΑΕΠ της.

Η Περιφέρεια Ιονίων Νήσων εμφανίζει περιθώριο για σύγκλιση με τον μ.ό. των περιφερειών σε τομείς της επιχειρηματικότητας και τις διαθέσιμες μεταβλητές σε περιφερειακό επίπεδο που αφορούν το επιχειρηματικό οικοσύστημα και την ανταγωνιστικότητα. Η Περιφέρεια βρίσκεται στην ένατη θέση στην κατάταξη κατά φθίνουσα σειρά με βάση τον τελευταίο δημοσιευμένο (τον Μάρτιο 2023) Δείκτη Περιφερειακής Ανταγωνιστικότητας (ΔΠΑ) του 2022[[12]](#footnote-12), παρουσιάζοντας αρνητικό ρυθμό μεταβολής του δείκτη μεταξύ των ετών 2019 και 2022, και στην 218η θέση μεταξύ 234 Περιφερειών της ΕΕ με βαθμό 60,3, με τον εθνικό μ.ό. να είναι 73,1 (μ.ό. ΕΕ 100).

Αναφορικά με τον αριθμό των επιχειρήσεων που δραστηριοποιούνται στην Περιφέρεια, σύμφωνα με τα στοιχεία του Μητρώου Επιχειρήσεων της Στατιστικής Υπηρεσίας του 2021, ανέρχεται σε 38.269, με κύκλο εργασιών 3.295 εκατ. € και συνολικά 96.469 απασχολούμενους.

Από την παραπάνω ανάλυση των αναγκών όπως διαμορφώνονται από την τρέχουσα κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω του Ειδικού Στόχου RSO1.3 και των αντίστοιχων τύπων δράσεων, στοχεύει στην κάλυψη τμήματος των αναγκών για στήριξη επενδύσεων σε τομείς με περιφερειακό ανταγωνιστικό πλεονέκτημα (με επενδυτικά σχέδια ή πρόσβαση σε χρηματοδότηση), καθώς και τη στήριξη της τοπικής επιχειρηματικότητας στο πλαίσιο των ΟΧΕ. Παράλληλα, προβλέπεται και η δημιουργία δομών στήριξης της επιχειρηματικότητας.

#### Π2: Προστασία του Περιβάλλοντος, Αειφόρος Ανάπτυξη, Αντιμετώπιση της Κλιματικής Αλλαγής

**Ενεργειακή απόδοση και ενεργειακή ένδεια**

Με βάση τις εκτιμήσεις της ΕΕ, οι ανάγκες για θέρμανση και ψύξη κτιρίων αποτελούν περίπου το 50% των συνολικών ενεργειακών αναγκών. Στο πλαίσιο αυτό έχουν αναπτυχθεί δύο δείκτες: heating degree days (HDDs) και cooling degree days (CDDs) που μετρούν την ανάγκη για θέρμανση και ψύξη των κτιρίων, αντίστοιχα. Ο CDD προσδιορίζεται περνώντας ως τιμή βάσης τους 21°C. Αντίστοιχα, η τιμή βάσης για τον HDD είναι 15°C.

Η Περιφέρεια Ιονίων Νήσων καταγράφει υψηλό δείκτη CDD και σχετικά χαμηλό HDD για το 2024[[13]](#footnote-13), κάτι το οποίο υποδηλώνει ότι απαιτείται σημαντική κατανάλωση ενέργειας κυρίως για την ψύξη των κτιρίων. Η τάση αυτή μπορεί να γίνει ακόμα πιο έντονη στο άμεσο μέλλον, καθώς λόγω της κλιματικής αλλαγής η μέση θερμοκρασία στην Περιφέρεια αυξάνεται συνεχώς. Να επισημανθεί, ό,τι λόγω της σημαντικής επισκεψιμότητας της Περιφέρειας κατά τους θερινούς μήνες, οι ανάγκες αυξάνονται σε σημαντικό βαθμό. Στο πλαίσιο αυτό πρέπει να ληφθεί υπόψη και το σχετικά υψηλό κόστος που υπάρχει για την κάλυψη των ενεργειακών αναγκών της Περιφέρειας, καθώς σύμφωνα με το Σχέδιο για την Προσαρμογή στην Κλιματική Αλλαγή (ΠΕΣΠΚΑ) της Περιφέρειας Ιονίων Νήσων[[14]](#footnote-14), η ανάπτυξη ΑΠΕ είναι πολύ περιορισμένη στην Περιφέρεια, με το σύνολο σχεδόν της απαιτούμενης ενέργειας να παράγεται στην ηπειρωτική Ελλάδα και να μεταφέρεται στα Ιόνια Νησιά.

Παράλληλα, ως ιδιαίτερα σημαντικό ζήτημα στην έκθεση 2025 του Ευρωπαϊκού Εξαμήνου αναδεικνύεται η ενεργειακή ένδεια, καθώς το 2024 το ποσοστό νοικοκυριών πανελλαδικά που δυσκολεύεται να θερμάνει επαρκώς την κατοικία του είναι 19,2% σχεδόν διπλάσιο του μ.ό. της ΕΕ (9,2%), ενώ σχεδόν ένας στους τρεις πολίτες (32%) αντιμετώπιζε ληξιπρόθεσμες οφειλές λογαριασμών υπηρεσιών κοινής ωφελείας το 2024, ποσοστό που είναι σχεδόν πενταπλάσιο από τον μέσο όρο της ΕΕ (6,9%). Η ενεργειακή ένδεια επηρεάζει δυσανάλογα τα άτομα που αντιμετωπίζουν κίνδυνο φτώχειας, σε ποσοστό 43,6% το 2024 (έναντι 19,7% στην ΕΕ), παρόλο που η Ελλάδα έχει καταρτίσει εθνικό σχέδιο δράσης για την καταπολέμησή της, με στόχο τη μείωση των σχετικών δεικτών κατά 75% έως το 2030, λαμβάνοντας μέτρα όπως σύστημα κοινωνικού τιμολογίου, επιδόματα θέρμανσης και πετρελαίου και οικονομικά κίνητρα για αναβαθμίσεις ενεργειακής απόδοσης. Στην Περιφέρεια Ιονίων Νήσων το 24,1% των φτωχών νοικοκυριών δήλωσαν αδυναμία να θερμάνουν τα σπίτια τους (2022), ενώ την προηγούμενη περίοδο (πανδημίας και ενεργειακής κρίσης) το ποσοστό αυτό είχε αυξηθεί κατά 14,4 ποσοστιαίες μονάδες μέσα σε ένα έτος[[15]](#footnote-15).

Βάσει και των προαναφερόμενων η βελτίωση της ενεργειακής αποδοτικότητας του κτιριακού αποθέματος και αύξηση της εξοικονόμησης ενέργειας αποτελούν βασικές προτεραιότητες της στρατηγικής του Προγράμματος και συνολικά της χώρας, που ευθυγραμμίζονται με το αναθεωρημένο ΕΣΕΚ, καθώς και την πιο πρόσφατη μακροπρόθεσμη στρατηγική ανακαίνισης κτιρίων για μείωση της κατανάλωσης ενέργειας των κτιρίων κατά 8% το 2030 σε σύγκριση με το 2015. Ωστόσο, μεταξύ του 2015 και του 2022, η τελική κατανάλωση ενέργειας στον οικιστικό τομέα μειώθηκε κατά μόλις 1%[[16]](#footnote-16). Στην Περιφέρεια Ιονίων Νήσων ειδικότερα, σύμφωνα με την απογραφή κτιρίων 2021 της ΕΛΣΤΑΤ, σημαντικό τμήμα του κτιριακού αποθέματος (52,2%) στην Περιφέρεια κατασκευάστηκαν πριν το 1980, που σημαίνει ότι πρόκειται για κτίρια που είναι θερμικά απροστάτευτα και χρήζουν αναβάθμισης και βελτίωσης της ενεργειακής απόδοσης.

Από την παραπάνω ανάλυση των αναγκών όπως διαμορφώνονται από την τρέχουσα κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω του Ειδικού Στόχου RSO2.1 και των αντίστοιχων τύπων δράσεων, στοχεύει στην κάλυψη τμήματος των αναγκών για περιορισμό της κατανάλωσης ενέργειας και γενικότερα βελτίωση του ενεργειακού αποτυπώματος των δημοσίων υποδομών στην Περιφέρεια, σε συνδυασμό (όπου είναι εφικτό) με τη χρήση ΑΠΕ (αιολική και ηλιακή). Επιπλέον, η ενεργειακή αναβάθμιση και των ιδιωτικών κατοικιών στο πλαίσιο της νέας προτεραιότητας RSO2.11, για προσιτή, και ενεργειακά βιώσιμη στέγαση, επίσης συμβάλλουν στους παραπάνω στόχους.

**Ανανεώσιμες Πηγές Ενέργειας (ΑΠΕ)**

Σύμφωνα με την οδηγία για τις ανανεώσιμες πηγές ενέργειας (ΕΕ) 2018/2001 συμπεριλαμβανομένων των κριτηρίων βιωσιμότητας που καθορίζονται σ᾿ αυτήν, παραμένει επίκαιρη η λογική παρέμβασης του Προγράμματος, μέσω του Ειδικού Στόχου RSO2.1 για ενσωμάτωση έξυπνων συστημάτων διαχείρισης ενέργειας και αξιοποίησης ΑΠΕ στα έργα ενεργειακής αναβάθμισης δημόσιων κτιρίων και ιδιωτικών κατοικιών.

**Περιβάλλον και χωροταξία, κλιματική αλλαγή και φυσικοί-πολιτιστικοί πόροι**

Η περιοχή της Περιφέρειας Ιονίων Νήσων χαρακτηρίζεται από συγκριτικά υψηλό απόθεμα περιβαλλοντικών πόρων, με πλούσια βιοποικιλότητα σε επίπεδο ειδών, οικοσυστημάτων, τοπίων, ενώ θεωρείται ως μια εκ των 13 περιοχών της Μεσογείου Θάλασσας που χρήζουν ιδιαίτερης προστασίας.

Στον τομέα του **πολιτισμού** η Περιφέρεια διαθέτει πολύ σημαντικό πολιτιστικό απόθεμα, με σημαντικά μνημεία και παραδόσεις. Ωστόσο, η απασχόληση σε χώρους πολιτισμού καταγράφεται αρκετά χαμηλότερα από τον εθνικό μ.ό. Ενδιαφέρον παρουσιάζει το γεγονός πως ήταν η Περιφέρεια με τη μεγαλύτερη αύξηση επισκεψιμότητας των μουσείων και των αρχαιολογικών χώρων μετά την πανδημία, αν και η επισκεψιμότητα μουσείων και αρχαιολογικών χώρων διαμορφώνεται χαμηλότερα από τον εθνικό μ.ό. για το 2023 επίσης.

Ως προς τον τομέα του **τουρισμού**, τα Ιόνια Νησιά αποτελούν αρκετά δημοφιλή προορισμό στις αφίξεις και στις διανυκτερεύσεις για τους τουρίστες της αλλοδαπής: είναι η τέταρτη κατά σειρά περιφέρεια με τις περισσότερες αφίξεις αλλοδαπών τουριστών και η τρίτη κατά σειρά με τις περισσότερες διανυκτερεύσεις, ενώ για το 2023 παρουσίασε την υψηλότερη πληρότητα σε καταλύματα (61%) σημαντικά υψηλότερο ποσοστό από τον εθνικό μ.ό. από ημεδαπούς και αλλοδαπούς τουρίστες. Αντίθετα, παρουσιάζονται περιθώρια αύξησης των τουριστικών ροών και διανυκτερεύσεις από τουρίστες της ημεδαπής[[17]](#footnote-17).

Σε ζητήματα **κλιματικής αλλαγής** και πολιτικής προστασίας, η Περιφέρεια Ιόνιων Νήσων αντιμετωπίζει συγκριτικά λιγότερα προβλήματα σε σχέση με τις υπόλοιπες ελληνικές Περιφέρειες. Πιο συγκεκριμένα την περίοδο 2014-2023 η Περιφέρεια κηρύχθηκε σε κατάσταση έκτακτης ανάγκης συνολικά μόνο 21 φορές, αυτό σχετίζεται με τη μικρή έκταση της Περιφέρειας, αλλά και με το σχετικά ήπιο κλίμα της[[18]](#footnote-18). Εντούτοις λόγω γεωμορφολογίας και ειδικών χαρακτηριστικών (νησιωτική περιφέρεια, αρχιτεκτονική δόμηση, αυξημένη επισκεψιμότητα, φυσικό περιβάλλον) αντιμετωπίζει συγκεκριμένα είδη κινδύνων (πχ διάβρωση, πλημμύρες).

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη, λαμβάνοντας υπόψη προσεγγίσεις που βασίζονται στο οικοσύστημα της Περιφέρειας Ιονίων Νήσων, για διατήρηση της φύσης, της βιοποικιλότητας και των πράσινων υποδομών. Συγκεκριμένα, μέσω του Ειδικού Στόχου RSO2.4 και των αντίστοιχων τύπων δράσεων, στοχεύει στη θωράκιση της Περιφέρειας στις επιπτώσεις έναντι κινδύνων και απειλών που σχετίζονται με την κλιματική αλλαγή. Μέσω του Ειδικού Στόχου RSO2.7 και των αντίστοιχων τύπων δράσεων, στοχεύει στην βελτίωση του αστικού περιβάλλοντος και την προστασία οικοσυστημάτων και περιοχών φυσικού κάλλους.

**Διαχείριση υδάτων**

Στον τομέα των **υδάτινων πόρων** η Περιφέρεια Ιονίων Νήσων αντιμετωπίζει σημαντικά λιγότερα προβλήματα από τις λοιπές ελληνικές περιφέρειες, παρά την άνοδο της θερμοκρασίας και την επέκταση των περιόδων ανομβρίας στην Ελλάδα. Ωστόσο, παρά το πλεονασματικό υδρολογικό ισοζύγιο που καταγράφεται στα νησιά της Περιφέρειας, η κατάσταση υδροδότησής τους παραμένει δυσχερής, όσον αφορά στην ποιότητα του πόσιμου νερού, κάτι που εντείνεται από την εποχική αύξηση της κατανάλωσης (λόγω αυξημένης τουριστικής κίνησης κυρίως του θερινούς μήνες), ενώ έχουν εντοπιστεί στοιχεία υποβάθμισης των υδατικών πόρων στην Περιφέρεια, τόσο των πόσιμων, όσο και των επιφανειακών, υπογείων και θαλάσσιων υδάτων.

**Ανθεκτικότητα των υδάτων**

Η Ελλάδα είναι ιδιαίτερα ευάλωτη στους φυσικούς και κλιματικούς κινδύνους, γεγονός που επηρεάζει άμεσα τους υδάτινους πόρους και τις υποδομές, παρόλο που έχει λάβει μέτρα για την ενίσχυση της ετοιμότητάς της έναντι φυσικών κινδύνων. Ειδικότερα, ο νόμος 5106/2024 θεσπίστηκε το 2024 για την αντιμετώπιση των πολυεπίπεδων επιπτώσεων της κλιματικής αλλαγής, συμπεριλαμβανομένης της διαχείρισης υδάτων. **Στην Περιφέρεια Ιονίων Νήσων υπάρχουν νησιά όπου περισσότερο από 75% του πληθυσμού είναι εκτεθειμένο σε επιβλαβείς κλιματικές επιπτώσεις,** σύμφωνα με τη Eurostat και το JRC**.** Η Ελλάδα καταγράφει υψηλή υδατική καταπόνηση, με τον γεωργικό τομέα να είναι μακράν ο μεγαλύτερος καταναλωτής υδάτινων πόρων στην Ελλάδα, καταναλώνοντας το 93 % της συνολικής κατανάλωσης το 2022[[19]](#footnote-19).

Επιπλέον, σύμφωνα με το ΠΕΣΠΚΑ των Ιόνιων Νήσων, οι επιπτώσεις της κλιματικής αλλαγής (μείωση του μέσου ετήσιου ύψους βροχόπτωσης, αύξηση των επικρατούντων θερμοκρασιών (μέση ημερήσια, ελάχιστη χειμερινή, μέγιστη θερινή), και αύξηση της μέγιστης διάρκειας της ξηρής περιόδου), εκτιμάται ότι θα επιφέρουν πιθανότατα αύξηση της κατανάλωσης νερού και θα επηρεάσουν ποσοτικά και ποιοτικά τα υδατικά αποθέματα της Περιφέρειας, προκαλώντας μείωση των επιφανειακών και υπόγειων υδατικών αποθεμάτων. Στο πλαίσιο αυτό, **το ΠΕΣΠΚΑ αναδεικνύει την ανάγκη εκσυγχρονισμού και επέκτασης των δικτύων ύδρευσης και άρδευσης**, με στόχο τη μείωση των απωλειών, **μέσω ενός πλέγματος δράσεων που δύνανται να αμβλύνουν και τις αδυναμίες που εντοπίζονται** στον τομέα διαχείρισης των υδάτων.

Στον τομέα της **διαχείρισης λυμάτων**, εντοπίζονται κενά σε περιορισμένες περιπτώσεις για την κάλυψη των προτεραιοτήτων της Κοινοτικής Οδηγίας 91/271/ΕΟΚ (Μικρά Νησιά), σε τουριστικούς οικισμούς, καθώς και προβλήματα παλαιότητας ΕΕΛ και δικτύων συλλογής. Η διαχείρισή τους λαμβάνει υπόψη τις απαιτήσεις που προκύπτουν από τα Σχέδια Διαχείρισης Λεκανών Απορροής και το Σχέδιο Διαχείρισης Υγρών Αποβλήτων της Περιφέρειας.

Από την παραπάνω ανάλυση των αναγκών όπως διαμορφώνονται από την τρέχουσα κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω του Ειδικού Στόχου RSO2.5, **όπως επικαιροποιήθηκε για να καλύψει την ανθεκτικότητα και την ασφαλή πρόσβαση στο νερό,** και των αντίστοιχων τύπων δράσεων, στοχεύει στην προστασία και ορθολογική διαχείριση των υδατικών συστημάτων της Περιφέρειας, και την αντιμετώπιση εκκρεμοτήτων του συστήματος διαχείρισης των υγρών αποβλήτων, όπως και δικτύων αποχέτευσης.

**Διαχείριση στερεών αποβλήτων, κυκλική οικονομία**

Σχετικά με τη μετάβαση στην **κυκλική οικονομία**, λαμβάνονται υπόψη τα διαρθρωτικά ζητήματα που αντιμετωπίζει η Ελλάδα στη διαχείριση των αποβλήτων και το ότι, παρά τις προσπάθειες, ο ρυθμός μετάβασης κρίνεται ανεπαρκής για την επίτευξη των ευρωπαϊκών στόχων. Η Περιφέρεια Ιονίων Νήσων διαθέτει σχετικά περιορισμένο αριθμό μονάδων διαχείρισης αποβλήτων, αλλά και μονάδων ανακύκλωσης και ανάκτησης. Συγκεκριμένα έχει ένα από τα χαμηλότερα ποσοστά μονάδων ανακύκλωσης και ανάκτησης απορριμμάτων ως προς το σύνολο της χώρας (1,8%)[[20]](#footnote-20).

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη, καθώς, μέσω του Ειδικού Στόχου RSO2.6 και των αντίστοιχων τύπων δράσεων, στοχεύει στη διαχείριση στερών αποβλήτων εφαρμόζοντας τις αρχές της κυκλικής και αποδοτικής ως προς τους πόρους οικονομίας και την προσαρμογή στη στρατηγική της ΕΕ για επαναχρησιμοποίηση και ανακύκλωση.

**Προσιτή και βιώσιμη στέγαση**

Σύμφωνα με το Ευρωπαϊκό Εξάμηνο (έκθεση χώρας 2025), στην Ελλάδα, οι αυξήσεις των τιμών των κατοικιών οδήγησαν σε επιδείνωση της οικονομικής προσιτότητας της στέγασης, παρόλο που θεσπίστηκαν μέτρα για τον περιορισμό της ζήτησης κατοικιών για επενδυτικούς σκοπούς, όπως η αύξηση του ΦΠΑ επί των βραχυχρόνιων μισθώσεων, φορολογικές απαλλαγές για μακροχρόνιες μισθώσεις και αυστηροποίηση του προγράμματος «Χρυσή Βίζα». Οι τιμές αυξήθηκαν κατά μέσο όρο 9,3% ετησίως την περίοδο 2020-2024 και κατά περίπου 50% από το 2015 σε ονομαστικούς όρους. Εκτιμάται ότι οι τιμές είναι υπερτιμημένες κατά περίπου 20%. Η άνοδος των τιμών των κατοικιών προκάλεσε επίσης αυξήσεις των ενοικίων, με αποτέλεσμα η οικονομικά προσιτή στέγαση να παραμένει σημαντική πρόκληση. Το υψηλό κόστος στέγασης επηρεάζει αρνητικά το βιοτικό επίπεδο, ιδίως για τα νοικοκυριά χαμηλού εισοδήματος και τα νοικοκυριά ενός ατόμου. Το 28,5% του πληθυσμού στην Ελλάδα επιβαρυνόταν με υψηλές δαπάνες στέγασης (άνω του 40% του διαθέσιμου εισοδήματος) το 2024, ποσοστό υπερτριπλάσιο του μ.ό. της ΕΕ (8,8 %). Η επιβάρυνση αυτή επηρεάζει δυσανάλογα τα άτομα που αντιμετωπίζουν κίνδυνο φτώχειας, με το ποσοστό να ανέρχεται στο 88,9% για την ομάδα αυτή. Σχεδόν το ένα τρίτο του πληθυσμού διαθέτει τουλάχιστον 29% του διαθέσιμου εισοδήματός του σε δαπάνες στέγασης. Το 42,8% των νοικοκυριών είχε ληξιπρόθεσμες βασικές οφειλές (δάνεια, ενοίκια ή λογαριασμούς κοινής ωφελείας) το 2023, ποσοστό σχεδόν πενταπλάσιο του μ.ό. της ΕΕ.

Η στήριξη της προσιτής και βιώσιμης στέγασης μέσω του Ειδικού Στόχου RSO2.11 μπορεί να συμβάλλει στην αντιμετώπιση της στεγαστικής κρίσης που πλήττει και την Περιφέρεια.

#### Π2Α: Προώθησης της βιώσιμης αστικής κινητικότητας

**Αστική Κινητικότητα**

Στην Ελλάδα παρατηρείται αργή μετάβαση προς τις δημόσιες μεταφορές και ελλείψεις στις υποδομές δημόσιων συγκοινωνιών, ενώ και η μετάβαση της στην ηλεκτροκίνηση κρίνεται ως βραδεία. Η συμμετοχή του τομέα των μεταφορών και ιδιαιτέρως των οδικών μεταφορών στην κατανάλωση ενέργειας και τις εκπομπές διοξειδίου του άνθρακα, αποτελεί ένα από τα βασικότερα περιβαλλοντικά και ενεργειακά ζητήματα που αναζητούν βιώσιμη λύση.

Η επέκταση των βιώσιμων μεταφορών για την επιτάχυνση της απανθρακοποίησης και της πράσινης μετάβασης, συνάδει με τον κλιματικό νόμο Ν.4936 (ΦΕΚ 105/Α΄/27.5.2022), ενώ η Δημόσια Πολιτική για το Ποδήλατο στην Ελλάδα[[21]](#footnote-21) στοχεύει στην αύξηση του χαμηλού ποσοστού χρήσης του, το οποίο ανέρχεται σε μόλις 0,5% των μετακινήσεων, σε ποσοστό 10% έως το 2030. Παράλληλα, σύμφωνα με το Εθνικό Σχέδιο Ηλεκτροκίνησης[[22]](#footnote-22) (Ν. 4710/2020, κωδικοπ. με τον Ν.5167/2024), κομβικό ρόλο διαδραματίζει και ο εξηλεκτρισμός των οδικών μεταφορών, καθώς τα ηλεκτρικά αυτοκίνητα αποτελούν μόλις το 6,4% του συνολικού στόλου το 2024 (μ.ό. της ΕΕ 13,6%)[[23]](#footnote-23), ενώ η χώρα διαθέτει έναν από τους παλαιότερους στόλους οχημάτων στην ΕΕ. Σε σχέση με τα σημεία φόρτισης, αυξήθηκαν κατά 50 φορές μεταξύ του 2020 και του 2025, φτάνοντας τις 8.356 (Οκτώβριος 2025), σύμφωνα με το European Alternative Fuels Observatory και τη Eurostat.

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, **μέσω των ΣΒΑΑ στο πλαίσιο του Ειδικού Στόχου RSO5.1** και των αντίστοιχων τύπων δράσεων (πχ «Πράσινες» αστικές μεταφορές, «έξυπνα» συστήματα διαχείρισης της κυκλοφορίας), στοχεύει στη μετάβαση σε φιλικούς προς το περιβάλλον τρόπους μετακίνησης, και βιώσιμη πολυτροπική αστική κινητικότητα, ως μέρος της μετάβασης σε οικονομία καθαρών μηδενικών εκπομπών διοξειδίου του άνθρακα.

#### Π3: Ενίσχυση υποδομών μεταφορών

**Υποδομές Μεταφορών**

Η αυξημένη χρήση ιδιωτικών μεταφορικών μέσων μπορεί να συνδεθεί και με το σημαντικό αριθμό αυτοκινητιστικών δυστυχημάτων στη χώρα, με την Ελλάδα να καταγράφει κατά μ.ό. 62 νεκρούς ανά 1 εκατ. κατοίκους για το 2023 σε δυστυχήματα στο δρόμο. Ειδικότερα, η Περιφέρεια Ιόνιων Νήσων αντιμετωπίζει σημαντικά προβλήματα σε θέματα οδικής ασφάλειας, καθώς στα Ιόνια Νησιά τα αυτοκινητιστικά δυστυχήματα είναι υπερδιπλάσια του εθνικού μ.ό., καταγράφοντας το 2023, 120 νεκρούς σε αυτοκινητιστικά δυστυχήματα ανά 1 εκατ. κατοίκους[[24]](#footnote-24).

Επιπλέον, λαμβάνοντας υπόψη και τη νησιωτικότητα που χαρακτηρίζει την Περιφέρεια Ιόνιων Νήσων, ιδιαίτερη σημασία κατέχουν οι θαλάσσιες μεταφορές, που διασυνδέουν τα νησιά της Περιφέρειας μεταξύ τους και με την ηπειρωτική Ελλάδα. Στο πλαίσιο αυτό στην Περιφέρεια υπάρχουν 89 λιμένες από τους οποίους 28 είναι επιβατικοί ή αμιγώς για τουριστικά σκάφη. Όπως αποτυπώνεται στο ΠΕΣΠΚΑ των Ιονίων Νήσων, βασική προτεραιότητα όσον αφορά τους λιμένες αποτελεί η προστασία τους από τη διάβρωση που μπορεί να προκληθεί από την άνοδο της στάθμης της θάλασσας λόγω της κλιματικής αλλαγής, καθώς και η προώθηση «έξυπνων πράσινων λιμένων», στους οποίους δίνει έμφαση και το ΕΣΕΚ, ενθαρρύνοντας την εφαρμογή καινοτόμων προγραμμάτων με στόχο τη βελτίωση της ποιότητας του αέρα και τη μείωση των εκπομπών αερίων του θερμοκηπίου. Παράλληλα, προβλέπεται η ανάπτυξη εγκαταστάσεων ΑΠΕ και μονάδων αποθήκευσης ενέργειας εντός των λιμένων, ώστε να ενισχυθεί η παροχή ηλεκτρικής ενέργειας στα ελλιμενιζόμενα πλοία και να υποστηριχθούν τα τοπικά δίκτυα ενέργειας.

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω των Ειδικών Στόχων RSO3.1 και RSO3.2 και των αντίστοιχων τύπων δράσεων, στοχεύει στη συμπλήρωση της οδικής διασύνδεσης με κόμβους ΔΕΔ-Μ, στην ασφάλεια των χερσαίων μεταφορών και στη βελτίωση των λιμενικών υποδομών της Περιφέρειας, λαμβάνοντας υπόψη το Εθνικό Στρατηγικό Σχέδιο Μεταφορών (ΕΣΣΜ) και την περιφερειακή εξειδίκευσή του στα Ιόνια Νησιά.

#### Π4Α: Ενίσχυση της κοινωνικής συνοχής με τη βελτίωση υποδομών

**Εκπαίδευση - Δια Βίου Μάθηση**

Στη συμμετοχή στην εκπαίδευση ο πληθυσμός της Περιφέρειας καταγράφει σχετικά χαμηλό μορφωτικό επίπεδο με τα Ιόνια Νησιά να παρουσιάζουν παράλληλα αδυναμία συγκράτησης πληθυσμού υψηλών δεξιοτήτων (brain drain). Πιο συγκεκριμένα, το 25,7% του πληθυσμού ηλικίας 25-64 έχει χαμηλό μορφωτικό επίπεδο με την επίδοση αυτή να είναι χειρότερη τόσο του μ.ό. της Ελλάδας όσο και συνολικά της ΕΕ. Επιπλέον, μόλις το 22,3% του πληθυσμού ηλικίας 25-64 κατέχει τίτλο τριτοβάθμιας εκπαίδευσης, με την επίδοση αυτή να αποτελεί την τρίτη χαμηλότερη μεταξύ των ελληνικών Περιφερειών[[25]](#footnote-25). Η χαμηλή συμμετοχή στην εκπαίδευση και την κατάρτιση συνδέεται και με τις ελλείψεις υποδομών εκπαίδευσης και δια βίου μάθησης στην Περιφέρεια και για τον λόγο αυτό είναι αναγκαίος ο εκσυγχρονισμός τους.

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω του Ειδικού Στόχου RSO4.2 και των αντίστοιχων τύπων δράσεων (ανάπτυξη υποδομών και προμήθεια σχετικού εξοπλισμού), στοχεύει στην αύξηση της συμμετοχής στην εκπαίδευση και στην ανταπόκριση της παιδείας στις απαιτήσεις ενός ταχέως εξελισσόμενου και τεχνολογικά μεταβαλλόμενου παγκοσμιοποιημένου περιβάλλοντος.

**Συνοχή (Υγεία – Κοινωνική ένταξη μέσω του πολιτισμού & τουρισμού)**

Αναφορικά με την ιατροφαρμακευτική περίθαλψη, εντοπίζονται προβλήματα όπως αναδεικνύεται στο Ευρωπαϊκό Εξάμηνο (έκθεση χώρας 2025), δεδομένου ότι το 14,2% (το 2024) του πληθυσμού της Περιφέρειας Ιονίων Νήσων δήλωνε, με βάση έρευνα της Eurostat, ότι δεν μπορεί να καλύψει τις ιατρικές του ανάγκες. Το ποσοστό αυτό είναι το δεύτερο μεγαλύτερο μεταξύ των ελληνικών Περιφερειών, και σημαντικά μεγαλύτερο από το μ.ό. στην Ελλάδα και στην ΕΕ. H αδυναμία κάλυψης των ιατροφαρμακευτικών αναγκών ενδεχόμενα να σχετίζεται με μια σχετική έλλειψη που παρατηρείται στις υποδομές Υγείας στην Περιφέρεια, καθώς στα Ιόνια Νησιά υπάρχουν 332 κλίνες κλειστής νοσηλείας ανά 100.00 κατοίκους τη στιγμή που το αντίστοιχο μέγεθος στο σύνολο της χώρας είναι 426 και κατά μ.ό. στην ΕΕ 516 κλίνες. Επιπλέον, η νησιωτικότητα και η δυσκολία πρόσβασης ορισμένων περιοχών της Περιφέρειας (πχ Μικρά Νησιά), ενδεχόμενα να επηρεάζει τη δυνατότητα του πληθυσμού να καλύψει τις ανάγκες του σε ιατροφαρμακευτική περίθαλψη[[26]](#footnote-26).

Είναι γεγονός ότι η Περιφέρεια Ιονίων Νήσων αποτελεί έναν από τους εδραιωμένους τουριστικούς προορισμούς της Ελλάδας, με σημαντικές επιπλέον αναπτυξιακές δυνατότητες και περαιτέρω ανάπτυξη και σε νησιά πέραν της Κέρκυρας και της Ζακύνθου,[[27]](#footnote-27) σύμφωνα με το Σχέδιο Δράσης για τον Τουρισμό 2030 της Περιφέρειας. Σημαντικός παράγοντας για την κοινωνική συνοχή της Περιφέρειας αποτελεί και η διαχείριση της τουριστικής πίεσης που ασκείται ειδικά τους θερινούς μήνες. Η τουριστική πίεση καταγράφεται από τη Eurostat[[28]](#footnote-28) ως ο συνολικός ετήσιος αριθμός διανυκτερεύσεων τουριστών ανά 1.000 μόνιμους κατοίκους. Τα Ιόνια Νησιά εμφανίζουν το 2024 την 2η μεγαλύτερη τουριστική πίεση (102.295 διανυκτερεύσεις ανά 1.000 κατοίκους) από όλες τις Περιφέρειες, πίσω μόνο από την Περιφέρεια Νοτίου Αιγαίου. Η εξαιρετικά υψηλή τουριστική πίεση δημιουργεί προκλήσεις για τις υποδομές και το φυσικό περιβάλλον της Περιφέρειας.

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη, καθώς, μέσω των Ειδικών Στόχων RSO4.5 και RSO4.6, και των αντίστοιχων τύπων δράσεων (ενίσχυση υποδομών υγείας και σχετικού εξοπλισμού, ενίσχυση υποδομών πολιτιστικής κληρονομίας, ειδικές δράσεις τουρισμού), στις οποίες προστίθενται και δράσεις για τη χρηματοδότηση υποδομών πρόνοιας, με έμφαση σε ευπαθείς ομάδες πληθυσμού (RSO4.5) και για τη χρηματοδότηση «ειδικών δράσεων τουρισμού» όπως Destination Management Organization (RSO4.6), στοχεύει στην ισότιμη πρόσβαση στην υγειονομική περίθαλψη, τη βελτίωση της προσβασιμότητας και των συνθηκών διαβίωσης, και την κοινωνική οικονομία. Παράλληλα, ενισχύει την αναπτυξιακή προοπτική της Περιφέρειας, μέσω της ενίσχυση του τομέα του πολιτισμού / τουρισμού που αποτελεί το βασικό τομέα στήριξης της Περιφέρειας.

#### Π4Β: Ενίσχυση της κοινωνικής συνοχής με τη στήριξη του ανθρώπινου δυναμικού

**Αγορά Εργασίας**

Σε θέματα ανθρώπινου δυναμικού και κοινωνικής συνοχής η Περιφέρεια Ιόνιων Νήσων καταγράφει έντονα προβλήματα τα οποία εντοπίζονται κυρίως στη ύπαρξη υψηλών ποσοστών ανεργίας και στην χαμηλή συμμετοχή του πληθυσμού στο εργατικό δυναμικό, παράγοντες που αυξάνουν τη φτώχεια και τον κοινωνικό αποκλεισμό. Πιο συγκεκριμένα τα Ιόνια Νησιά αποτελούν την Περιφέρεια με τη μεγαλύτερη ανεργία (16,2%) στην Ελλάδα το 2024, υπερβαίνοντας σημαντικά την ανεργία που καταγράφεται συνολικά στη χώρα (10,1%), ενώ παράλληλα καταγράφουν υπερδιπλάσια ανεργία από το μ.ό. της ΕΕ (5,9%).

Ένας σημαντικός παράγοντας που οδηγεί σε αυτά τα υψηλά ποσοστά ανεργίας είναι η ανεργία των νέων (15-29 ετών) η οποία διαμορφώνεται το 2024 στο 35,2%, σημαντικά πάνω από την ανεργία των νέων (19,1%) στο σύνολο της χώρας και τριπλάσια από το μ.ό. της ανεργίας των νέων στην ΕΕ (11,4%)[[29]](#footnote-29). Αντίστοιχα προβληματική εικόνα υπάρχει και όσον αφορά την πρόσβαση των νέων στην εκπαίδευση και την κατάρτιση, καθώς το 23,5% των νέων (15-29 ετών) βρίσκονταν εκτός απασχόλησης, εκπαίδευσης και κατάρτισης για το 2024 (Not in Education, Employment, or Training -NEETs)[[30]](#footnote-30).

Τα προβλήματα που καταγράφονται στην αγορά εργασίας των Ιόνιων Νήσων αποτυπώνονται και στα χαμηλά ποσοστά απασχόλησης του πληθυσμού ηλικίας 20-64 ετών, καθώς ποσοστό 67,2% εργάζεται, με την επίδοση αυτή να βρίσκεται κοντά στην συνολική επίδοση της χώρας (69,3%) αλλά να υπολείπεται σημαντικά του ευρωπαϊκού μέσου όρου (75,8%). Η χαμηλή συμμετοχή στην απασχόληση οφείλεται σε σημαντικό βαθμό στην περιορισμένη απασχόληση των γυναικών, καθώς μόλις το 56% των γυναικών ηλικίας (20-64 ετών) εργάζεται. Τα εμπόδια και οι δυσκολίες που αντιμετωπίζουν οι γυναίκες στην ένταξη τους στην αγορά εργασίας, οδηγεί την απόκλιση στα ποσοστά απασχόλησης αντρών και γυναικών, ηλικίας 20-64 ετών σχεδόν στο 22,9%, ποσοστό υπερδιπλάσιο από το μ.ό. της ΕΕ (10%)[[31]](#footnote-31). Σημειώνεται, ό,τι ένα σημαντικό τμήμα των απασχολούμενων εργάζεται με μερική απασχόλησης ή μόνο κατά τους θερινούς μήνες λόγω της αυξημένης επισκεψιμότητας.

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη και ορθή, καθώς, μέσω του Ειδικού Στόχου ESO4.1, και των αντίστοιχων τύπων δράσεων στοχεύει στη βελτίωση της πρόσβασης στην απασχόληση και την κοινωνική επιχειρηματικότητα.

**Κοινωνική Συνοχή (Μείωση πληθυσμού/Γήρανση - Φτώχεια - Κοινωνικός Αποκλεισμός)**

Σε θέματα που άπτονται της κοινωνικής συνοχής η Περιφέρεια Ιόνιων Νήσων παρουσιάζει σχετικά καλές επιδόσεις όσον αφορά τη μεταβολή και τη γήρανση του πληθυσμού της. Ειδικότερα, τα Ιόνια Νησιά καταγράφουν αρνητική δημογραφική τάση, με μέση ετήσια μείωση πληθυσμού κατά 3,4 άτομα ανά 1.000 κατοίκους (στοιχεία 2014-2023), από τις χαμηλότερες μεταξύ των περιφερειών και χαμηλότερη του εθνικού μ.ό. (-4,8). Αντίστοιχα, ο μέσος όρος ηλικίας του πληθυσμού της Περιφέρειας για το 2024 βρίσκονταν στα 47,9 έτη, πάνω από το μ.ό. του συνόλου του πληθυσμού της Ελλάδας (46,9 έτη) για την ίδια χρονιά, ενδεικτικό της σχετικής γήρανσης του πληθυσμού που αντιμετωπίζουν τα Ιόνια Νησιά όπως και όλες οι ελληνικές Περιφέρειες[[32]](#footnote-32).

Παρόλο που το κατά κεφαλήν ΑΕΠ της Περιφέρειας το 2023 διαμορφώνεται στο 61% του ευρωπαϊκού μ.ό., η περιορισμένη συμμετοχή του ενεργού πληθυσμού στην απασχόληση και τα υψηλά ποσοστά ανεργίας, οδηγούν σημαντικό ποσοστό του πληθυσμού της Περιφέρειας (41,4%) σε κίνδυνο φτώχειας και κοινωνικού αποκλεισμού, ποσοστό μεγαλύτερο τόσο από την επίδοση που καταγράφεται στο σύνολο της χώρας (26,9%) όσο και κατά μ.ό. στην ΕΕ (21%), σύμφωνα με το Ευρωπαϊκό Εξάμηνο (έκθεση χώρας 2025).

Επιπρόσθετα, στην Περιφέρεια σε πιο περιορισμένο βαθμό σε σύγκριση με άλλες περιφέρειες της χώρας συγκεντρώνονται ομάδες του πληθυσμού που αντιμετωπίζουν αυξημένο τον κίνδυνο του κοινωνικού αποκλεισμού (π.χ Ρομά, κλπ). Ο πληθυσμός των Ρομά συγκεκριμένα στην Περιφέρεια Ιονίων Νήσων είναι περιορισμένος (1.242 άτομα) σύμφωνα με χαρτογράφηση του Υπ. Εργασίας (στοιχεία του 2021) και σε συγκεκριμένες περιοχές (συνεπώς θεωρητικά δύναται να είναι πιο στοχευμένες οι όποιες παρεμβάσεις).

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη, καθώς, μέσω των Ειδικών Στόχων της Προτεραιότητας Π4Β και των αντίστοιχων τύπων δράσεων, στοχεύει στην παροχή κοινωνικής προστασίας και φροντίδας, που ενισχύονται με υπηρεσίες ψυχικής υγείας και μακροχρόνιας φροντίδας, στην ισότιμη πρόσβαση σε υπηρεσίες, στη συμπερίληψη και ένταξη περιθωριοποιημένων ομάδων, και στην αντιμετώπιση του κινδύνου της φτώχειας και του κοινωνικού αποκλεισμού.

#### Π5: Προώθηση της βιώσιμης και ολοκληρωμένης χωρικής ανάπτυξης

**Χωρική Συνοχή** **(Δημογραφικά Χαρακτηριστικά - Οικονομικές Επιδόσεις)**

Τα Ιόνια Νησιά αντιμετωπίζουν δομικά προβλήματα ανισοτήτων όπως και οι άλλες περιφέρειες,  και ενδοπεριφερειακά, γεγονός που επιβάλλει την εφαρμογή δράσεων σε τοπικό επίπεδο για την αναστροφή και υπέρβαση αυτών. Παράλληλα η ιδιομορφία της νησιωτικότητας και η δυσκολία πρόσβασης ορισμένων περιοχών, αλλά και το φυσικό περιβάλλον και η ποικιλομορφία επιλογών, προσφέρουν δυνατότητες προώθησης τοπικών δράσεων ολοκληρωμένης χωρικής ανάπτυξης.

Σύμφωνα με την τελευταία απογραφή πληθυσμού (ΕΛΣΤΑΤ, 2021), ο μόνιμος πληθυσμός ανέρχεται σε 204.532 άτομα (1,95% του πληθυσμού της χώρας), με τη μείωση του συνολικού πληθυσμού της Περιφέρειας για την περίοδο 2011-2021 (-1,6%) να είναι χαμηλότερη αυτής της χώρας (-3,1%)[[33]](#footnote-33), και με τη μέση ηλικία του πληθυσμού στα 47,9 έτη το 2024.

Για τα Ιόνια Νησιά, αποτελεί ιδιαίτερη πρόκληση η προώθηση της βιωσιμότητας του τουριστικού τους προϊόντος, βάσει της Περιφερειακής Στρατηγικής Βιώσιμου Τουρισμού, καθώς η Περιφέρεια δέχεται τη δεύτερη μεγαλύτερη τουριστική πίεση μεταξύ όλων των περιφερειών. Οι στόχοι/προτεραιότητες που αναδεικνύονται από την Ολοκληρωμένη Στρατηγική Βιώσιμής Αστικής Ανάπτυξης της Δημοτικής Ενότητας Κέρκυρας:

* Από τη βασική Πρόκληση (και τις επιμέρους ανάγκες) για την «αντιστοίχιση του παραγωγικού συστήματος της πόλης με τις σύγχρονες απαιτήσεις του ανταγωνισμού και τις ανάγκες της τοπικής Κοινότητας», στο Στρατηγικό Στόχο Α για τη «Μετάβαση (ΣΤΑΔΙΑΚΗ) σε πιο βιώσιμο, ελκυστικό και με θετικό αντίκτυπο στην Κοινότητα, παραγωγικό πρότυπο».
* Από την βασική Πρόκληση (και τις επιμέρους ανάγκες) για την «αντιμετώπιση των αδυναμιών του πολιτιστικού δυναμικού & αποθέματος», στο Στρατηγικό Στόχο Β για την «Αναβάθμιση & Δικτύωση Πολιτιστικού Κεφαλαίου (και με κριτήρια Ν.Ε.Β.).
* Από την βασική Πρόκληση (και τις επιμέρους ανάγκες) για την «αντιμετώπιση της υποβάθμισης στοιχείων του αστικού περιβάλλοντος και (ενδεχόμενων) απειλών από την κλιματική αλλαγή κ.ά. φυσικούς κινδύνους», στο Στρατηγικό Στόχο Γ για την «Αναζωογόνηση & Προστασία Αστικού Χώρου & Δυναμικού».

Από την παραπάνω ανάλυση των αναγκών όπως διαμορφώνονται από την υφιστάμενη κοινωνικοοικονομική κατάσταση της Περιφέρειας, διαπιστώνεται ότι η λογική παρέμβασης του Προγράμματος παραμένει επίκαιρη, καθώς, μέσω των Ειδικών Στόχων RSO5.1 και RSO5.2, και των αντίστοιχων τύπων δράσεων, στοχεύει στη διασφάλιση της χωρικής συνοχής, μέσω της εφαρμογής ολοκληρωμένων τοποκεντρικών πολιτικών στα αστικά και μη αστικά κέντρα της Περιφέρειας, όπου επιδιώκεται η κοινωνική, οικονομική και περιβαλλοντική ανάπτυξή τους προκειμένου να ενισχύσουν την ελκυστικότητά τους και να αναδείξουν την ταυτότητά τους.

# **Κυριότερα αποτελέσματα σχετικών αξιολογήσεων (σημείο ε ΚΚΔ 2021/1060)**

Σε ότι αφορά την εξέταση του Προγράμματος ως προς τα κυριότερα συμπεράσματα σχετικών αξιολογήσεων (σημείο ε ΚΚΔ 2021/1060), σημειώνεται ότι λαμβάνονται υπόψη οι (οριζόντιες) αξιολογήσεις επιπτώσεων της ΠΠ14-20, για τις χωρικές επενδύσεις, και για την περιφερειακή στρατηγική έξυπνης εξειδίκευσης, προκειμένου για την επιβεβαίωση των βασικών σχεδιαστικών παραδοχών και της στρατηγικής στόχευσης του Προγράμματος.

Συγκεκριμένα, από την αναδρομική μελέτη των χωρικών εργαλείων αναδείχτηκε ένας περιορισμένος, αλλά σημαντικός αριθμός καινοτόμων πρακτικών, που επέδρασσε θετικά στην υλοποίηση των χωρικών στρατηγικών. Η καινοτομία που εντοπίστηκε αφορά κατά κανόνα την καινοτομία της διαδικασίας (process innovation) και ειδικότερα την οργανωσιακή καινοτομία: στη διάγνωση των αναγκών και των προκλήσεων, στις διαδικασίες διαβούλευσης, στη διακυβέρνηση, και στην υποστήριξη των τοπικών οικονομιών με μέτρα ενίσχυσης της μικρής επιχειρηματικότητας μέσω θερμοκοιτίδων, hubspots, τοπικών συμφώνων ποιότητας, συγκρότησης clusters ΜΜΕ.

Στο παραπάνω πλαίσιο, σε όλα τα περιφερειακά Προγράμματα έγιναν σχετικές προσαρμογές στο σύστημα διακυβέρνησης των εν λόγω στρατηγικών της περιόδου 2021-2027.

Από την αναδρομική μελέτη των χωρικών εργαλείων αναδείχτηκε επίσης ότι η βιωσιμότητα, η ολοκληρωμένη προσέγγιση και η τοποκεντρική προσέγγιση αποτελούν ένα τρίγωνο αλληλοεπηρεαζόμενων και αμφίδρομων εννοιών που βρίσκονται σε μεταξύ τους συνάρτηση. Συνεπώς, οι στρατηγικές που παρουσίασαν καλές επιδόσεις στους δείκτες αποτελέσματος, και που έλαβαν υπόψη την ωριμότητα των δράσεων, την κατά το δυνατό πιο ολοκληρωμένη προσέγγιση, και την τοποθέτηση ειδικών, τοπικών ζητημάτων και ιδιαιτεροτήτων στον πυρήνα της αναζήτησης λύσεων ευρύτερων προκλήσεων (τοποκεντρική προσέγγιση), παρουσιάζουν και πιο βιώσιμα αποτελέσματα σε ζητήματα:

* περιβάλλοντος και μείωσης εκπομπών ρύπων,
* ανάδειξης τοπικού πολιτιστικού/τουριστικού προϊόντος,
* κατάρτισης και δια βίου μάθησης απασχολουμένων και ανέργων,
* τοπικής επιχειρηματικότητας.

Οι παραπάνω διαπιστώσεις έχουν ληφθεί υπόψη στη λογική της παρέμβασης και τις βασικές σχεδιαστικές παραδοχές του Προγράμματος Ιονίων Νήσων 2021-2027, όπως αποτυπώνεται και από τους συναφείς Ειδικούς Στόχους/Στόχους Πολιτικής με τους οποίους θα συνδυαστούν οι δράσεις των Ειδικών Στόχων RSO5.1 και RSO5.2.

Σε ότι αφορά την αξιολόγηση των περιφερειακών στρατηγικών έξυπνης εξειδίκευσης της περιόδου 2014-2020, το κύριο επίτευγμα από τον σχεδιασμό και την εφαρμογή των σχετικών δράσεων στα Ιόνια Νησιά αφορά στην σχετικά αποτελεσματική χαρτογράφηση των ορίων, ενδιαφερόντων και δυνατοτήτων του περιφερειακού οικοσυστήματος ΕΤΑΚ, και δευτερεύον επίτευγμα είναι η στοχευμένη προσπάθεια αναβάθμισης του ερευνητικού ρόλου του Ιόνιου Πανεπιστημίου, σε εθνικό και διεθνές επίπεδο. Επιπλέον, οι δράσεις που συνεισέφεραν στην περιφερειακή στρατηγική έξυπνης εξειδίκευσης σχεδιάστηκαν σε συμφωνία με τα αποτελέσματα διαβούλευσης με τους συμμετόχους της τετραπλής έλικας και παρουσίασαν σημαντικές ερευνητικές προτάσεις. Οι παραπάνω διαπιστώσεις έχουν ληφθεί υπόψη στον σχεδιασμό των παρεμβάσεων του ΣΠ1 (Ειδικοί Στόχοι RSO1.1, RSO1.2 και RSO1.3), ως αναπαραγωγή καλών πρακτικών.

# **Πρόοδος επίτευξης οροσήμων Προγράμματος (σημείο στ ΚΚΔ 2021/1060)**

# **Γενική επισκόπηση προόδου υλοποίησης Προγράμματος έως το έτος 2024**

Στην παρούσα ενότητα, εξετάζεται η συνολική πορεία προόδου του Προγράμματος, με βάσει τα μέχρι 31/12/2024 επικαιροποιημένα στοιχεία υλοποίησης. Ειδικότερα, μέχρι τη λήξη του 2024 είχαν ενταχθεί 82 πράξεις συνολικής δημόσιας δαπάνης περί τα 89,5εκατ. € (31,1% των πόρων του Προγράμματος) και είχαν δηλωθεί από τους Δικαιούχους δαπάνες 23,5εκατ. € (αντιστοιχούν στο 8,16% των πόρων του Προγράμματος).

Ειδικότερα, ανά Ταμείο:

* Στο πλαίσιο του ΕΤΠΑ είχαν ενταχθεί 40 πράξεις συνολικής ΔΔ περί τα 48,2εκατ. € (αντιστοιχούν στο 22,6% των πόρων του εν λόγω Ταμείου) και οι δαπάνες ανήλθαν σε 8,6εκατ. € (4% των πόρων του ΕΤΠΑ).
* Στο πλαίσιο του ΕΚΤ+ είχαν ενταχθεί 42 πράξεις συνολικής ΔΔ περί τα 41,3εκατ. € (αντιστοιχούν στο 55,4% των πόρων του ΕΚΤ+) και οι δαπάνες ανήλθαν σε 14,9εκατ. € (20% των πόρων του ΕΚΤ+).

Αναλυτικά στοιχεία ανά Προτεραιότητα και Ειδικό Στόχο παρουσιάζονται στον πίνακα που ακολουθεί.

| **Προγραμματικά στοιχεία** | | **Ενεργοποίηση (έως 31/12/2024)** | | | | |
| --- | --- | --- | --- | --- | --- | --- |
| **Προτεραιότητα - ΕΣ/ Ταμείο** | **Υφιστάμενη ΔΔ (€)** | **Αρ. ενταγμένων πράξεων** | **Εντάξεις (Δ.Δ., €)** | **% εντάξεων** | **Δαπάνες (€)** | **% απορρόφησης** |
| **RSO1.1** | 10.250.000,00 | 1 | 1.000.000,00 | 9,76% | 0,00 | 0,00% |
| **RSO1.2** | 7.770.680,00 | 1 | 350.000,00 | 4,50% | 66.264,94 | 0,85% |
| **RSO1.3** | 13.500.000,00 | 0 | 0,00 | 0,00% | 0,00 | 0,00% |
| **Π1 (ΕΤΠΑ)** | **31.520.680,00** | **2** | **1.350.000,00** | **4,28%** | **66.264,94** | **0,21%** |
| **RSO2.1** | 10.000.000,00 | 3 | 2.766.338,04 | 27,66% | 47.156,56 | 0,47% |
| **RSO2.2** | 1.000.000,00 | 0 | 0,00 | 0,00% | 0,00 | 0,00% |
| **RSO2.4** | 22.800.000,00 | 2 | 1.208.057,09 | 5,30% | 247.000,00 | 1,08% |
| **RSO2.5** | 16.062.685,00 | 9 | 7.763.681,33 | 48,33% | 2.750.218,70 | 17,12% |
| **RSO2.6** | 2.000.000,00 | 0 | 0,00 | 0,00% | 0,00 | 0,00% |
| **RSO2.7** | 2.195.832,00 | 0 | 0,00 | 0,00% | 0,00 | 0,00% |
| **Π2 (ΕΤΠΑ)** | **54.058.517,00** | **14** | **11.738.076,46** | **21,71%** | **3.044.375,26** | **5,63%** |
| **RSO2.8** | 4.000.000,00 | 0 | 0,00 | 0,00% | 0,00 | 0,00% |
| **Π2Α (ΕΤΠΑ)** | **4.000.000,00** | **0** | **0,00** | **0,00%** | **0,00** | **0,00%** |
| **RSO3.2** | 26.069.623,00 | 1 | 5.994.640,00 | 22,99% | 24.628,98 | 0,09% |
| **Π3 (ΕΤΠΑ)** | **26.069.623,00** | **1** | **5.994.640,00** | **22,99%** | **24.628,98** | **0,09%** |
| **RSO4.2** | 24.000.000,00 | 3 | 5.662.399,24 | 23,59% | 188.512,24 | 0,79% |
| **RSO4.5** | 10.000.000,00 | 2 | 4.821.600,00 | 48,22% | 0,00 | 0,00% |
| **RSO4.6** | 8.139.246,00 | 13 | 15.414.183,96 | 189,38% | 5.114.464,37 | 62,84% |
| **Π4Α (ΕΤΠΑ)** | **42.139.246,00** | **18** | **25.898.183,20** | **61,46%** | **5.302.976,61** | **12,58%** |
| **ESO4.1** | 7.700.000,00 | 3 | 4.248.163,78 | 55,17% | 177.612,00 | 2,31% |
| **ESO4.6** | 11.531.500,00 | 1 | 10.831.479,96 | 93,93% | 4.277.534,52 | 37,09% |
| **ESO4.8** | 4.360.000,00 | 1 | 1.999.185,50 | 45,85% | 0,00 | 0,00% |
| **ESO4.9** | 640.000,00 | 0 | 0,00 | 0,00% | 0,00 | 0,00% |
| **ESO4.10** | 2.269.172,00 | 0 | 0,00 | 0,00% | 0,00 | 0,00% |
| **ESO4.11** | 42.762.934,00 | 35 | 22.083.747,01 | 51,64% | 10.274.747,80 | 24,03% |
| **ESO4.12** | 3.700.000,00 | 1 | 1.608.984,43 | 43,49% | 167.528,22 | 4,53% |
| **Π4Β (ΕΚΤ+)** | **72.963.606,00** | **41** | **40.771.560,68** | **55,88%** | **14.897.422,54** | **20,42%** |
| **RSO5.1** | 37.200.615,00 | 0 | 0,00 | 0,00% | 0,00 | 0,00% |
| **RSO5.2** | 14.302.908,00 | 0 | 0,00 | 0,00% | 0,00 | 0,00% |
| **Π5 (ΕΤΠΑ)** | **51.503.523,00** | **0** | **0,00** | **0,00%** | **0,00** | **0,00%** |
| ΤΒ ΕΚΤ+ | 1.543.842,00 | 1 | 500.000,00 | 32,39% | 0,00 | 0,00% |
| **Π6 (ΕΚΤ+)** | **1.543.842,00** | **1** | **500.000,00** | **32,39%** | **0,00** | **0,00%** |
| ΤΒ ΕΤΠΑ | 3.795.444,00 | 5 | 3.206.444,00 | 84,48% | 136.997,36 | 3,61% |
| **Π7 (ΕΤΠΑ)** | **3.795.444,00** | **5** | **3.206.444,00** | **84,48%** | **136.997,36** | **3,61%** |
| **Σύνολο ΕΤΠΑ** | **213.087.033,00** | **40** | **48.187.343,66** | **22,61%** | **8.575.243,15** | 4,02% |
| **Σύνολο ΕΚΤ+** | **74.507.448,00** | **42** | **41.271.560,68** | **55,39%** | **14.897.422,54** | 19,99% |
| **Σύνολο ΠεΠ** | **287.594.481,00** | **82** | **89.458.904,34** | **31,11%** | **23.472.665,69** | **8,16%** |

Σε επίπεδο Προτεραιοτήτων, όπως φαίνεται και στον παραπάνω πίνακα:

**Στο πλαίσιο του ΕΤΠΑ,** η Προτεραιότητα 4Α καταγράφει τις περισσότερες εντάξεις (18 πράξεις συνολικής ΔΔ που καλύπτει το 61,5% των πόρων της Π4Α). Ιδιαίτερα πιεστικές χρηματοδοτικές ανάγκες καταγράφονται κυρίως στον RSO4.6 (οι εντάξεις είναι 1,9 φορές μεγαλύτερες της διαθέσιμης ΔΔ).

Σε ότι αφορά τις λοιπές Προτεραιότητες του ΕΤΠΑ καταγράφεται υστέρηση στην υλοποίηση των Προτεραιοτήτων Π2Α η οποία δεν έχει ενεργοποιηθεί ακόμα, Π5 και Π1. Αναφορικά με την Προτεραιότητα Π1, η υστέρηση οφείλεται σε εκκρεμότητα από τον Δικαιούχο της διαγωνιστικής διαδικασίας (διενέργεια ανοικτού διαγωνισμού) για την ενεργοποίηση της δράσης «Δομή καινοτομίας» στον Ειδικό Στόχο RSO1.1, καθώς και σε σχετική πρόσκληση που εκδόθηκε στον Ειδικό Στόχο RSO1.3 αλλά κατέστη άγονη. Επιπλέον, σε ότι αφορά τη Διαδικασία Επιχειρηματικής Ανακάλυψης (ΔΕΑ), ο 1ος κύκλος ΔΕΑ πραγματοποιήθηκε το 1ο 6μηνο του 2023 με εστίαση στον «βιώσιμο τουρισμό», ενώ είναι σε φάση ενεργοποίησης, σε συνεργασία της ΕΥΔ με τον Φορέα Παρακολούθησης (ΔΙΑΠ Π.Ι.Ν.), σχέδιο συνέχισης της ΔΕΑ στους λοιπούς τομείς προτεραιότητας. Σημειώνεται ότι εντοπίζεται αντικειμενική, διαχρονική αδυναμία του Φ.Π. να αναλάβει τις αναγκαίες πρωτοβουλίες για τη ΔΕΑ.

Αναφορικά με την Προτεραιότητα Π5, και τις τοπικές χωρικές στρατηγικές, μετά τον Μάρτιο 2024 που εγκρίθηκε με απόφαση Περιφερειάρχη η επικαιροποίηση της Ολοκληρωμένης Στρατηγικής ΒΑΑ της πόλης Κέρκυρας (ΟΣΒΑΑΚ), έχουν ξεκινήσει και προχωρούν διαδικασίες για την ενεργοποίησή της (ανασυγκρότηση της Ομάδας Υποστήριξης της Διακυβέρνησης, έκδοση προσκλήσεων αφενός για τα τμηματοποιημένα και μεταφερόμενα αφετέρου για νέα έργα ΟΣΒΑΑΚ, όπου παρατηρείται σημαντική καθυστέρηση στην υποβολή προτάσεων από τους Δικαιούχους, ενεργοποίηση τον Οκτώβριο 2024 των διαδικασιών του «Νέου Ευρωπαϊκού Bauhaus» και κάλυψη απαιτήσεων «κλιματικής ανθεκτικότητας» ορισμένων έργων της ΟΣΒΑΑΚ). Παρόλα αυτά, οι διαδικασίες για την εκπόνηση των 2 νέων Τοπικών Στρατηγικών φαίνεται να καθυστερούν. Επίσης, αναφορικά με την Περιφερειακή Στρατηγική Βιώσιμου Τουρισμού της Περιφέρειας Ιονίων Νήσων που είναι αναγκαία για την ενεργοποίηση δράσεων της Ολοκληρωμένης Χωρικής Ανάπτυξης στην Περιφέρεια, η εκπόνηση σχετικής μελέτης (από το Παν. Αιγαίου) ολοκληρώθηκε τον Μάιο 2024, ενώ ολοκληρώθηκε και μεγάλη «Έρευνας Κοινής Γνώμης» (με 2.000 ερωτώμενους) για τον «βιώσιμο τουρισμό στην Περιφέρεια Ιονίων Νήσων τον Φεβρουάριο 2024, βάσει των οποίων έχει προκύψει το τελικό σχέδιο κειμένου της Στρατηγικής που απεστάλη τον Σεπτέμβριο 2024 στην Περιφέρεια.

**Στο πλαίσιο του ΕΚΤ+,** η Προτεραιότητα 4Β έχει ενεργοποιηθεί ικανοποιητικά σε ποσοστό 55,9%.

# **Πρόοδος επίτευξης οροσήμων**

Σε ότι αφορά το πλαίσιο επίδοσης και την επίτευξη των οροσήμων που είχαν τεθεί για το 2024[[34]](#footnote-34) στους δείκτες εκροής, οι βασικοί λόγοι εντοπίζονται στα ακόλουθα:

* σε καθυστερήσεις εφαρμογής της Διαδικασίας Επιχειρηματικής Ανακάλυψης (ΔΕΑ) που επηρεάζει δράσεις που συνδέονται με την περιφερειακή διάσταση της ΕΣΕΕ,
* στην καθυστέρηση της διαγωνιστικής διαδικασίας για τη Δομή Καινοτομίας,
* στην αναμονή οριστικοποίησης των Στρατηγικών (ΒΑΑ, ΟΧΕ και Βιώσιμου Τουρισμού),
* σε καθυστερήσεις ολοκλήρωσής του πλαισίου εφαρμογής από τα αρμόδια Υπουργεία (πχ για τη δράση HELIOS+, και για τη λειτουργία των νέων ΤΟΜΥ),
* σε καθυστερήσεις στην έγκριση κριτηρίων επιλογής (πχ για νέες δομές ψυχικής υγείας),
* σε αστοχίες καταγραφής στο ΟΠΣ τιμών επίτευξης (υποβολής από τους δικαιούχους Δελτίων Επίτευξης Δεικτών),
* και στη φύση ορισμένων δεικτών που η μέτρησή τους επιτυγχάνεται με την υλοποίηση της πράξης παρά το γεγονός ότι καταγράφονται ενταγμένες πράξεις.

Τα παραπάνω παρουσιάζονται στον επόμενο πίνακα ανά Προτεραιότητα και Ειδικό Στόχο.

| Προτεραι-  ότητα | ΕΣ | Δείκτης | | Μονάδα μέτρησης | Ορόσημο (2024) | Στόχος (2029) | Τιμή στόχος ενταγμένων | Τιμή υλοποίησης (31.12.24) | % επίτευξης οροσήμου | Σχόλια |
| --- | --- | --- | --- | --- | --- | --- | --- | --- | --- | --- |
| Π1 | 1.i | RCO06 | Ερευνητές που εργάζονται σε υποστηριζόμενες ερευνητικές εγκαταστάσεις | Ετήσια ισοδύναμα πλήρους απασχόλησης | 4 | 72 | - | 0 | 0,0% | Δεν επετεύχθη το ορόσημο, καθώς δεν έχει ενταχθεί κάποια πράξη έως την περίοδο αναφοράς. Σημειώνεται ωστόσο ότι βρίσκονται σε φάση αξιολόγησης έξι (6) ερευνητικές προτάσεις στο πεδίο του «βιώσιμου τουρισμού». |
| Π1 | 1.i | PCO16 | Συμμετοχές θεσμικών φορέων σε διαδικασία επιχειρηματικής ανακάλυψης | Συμμετοχές | 7 | 35 | 35 | 0 | 0,0% | Δεν επετεύχθη το ορόσημο. Σημειώνεται ότι τον 9/2023 εντάχθηκε η πράξη με MIS 6000921 "Δομή καινοτομίας", αλλά εκκρεμούν από τον Δικαιούχο διαγωνιστικές διαδικασίες (διενέργεια ανοικτού διαγωνισμού) προκειμένου να προχωρήσει η υλοποίησή της. |
| Π1 | 1.ii | RCO14 | Δημόσιοι οργανισμοί που υποστηρίζονται για την ανάπτυξη ψηφιακών υπηρεσιών, προϊόντων και διαδικασιών | Δημόσιοι οργανισμοί | 1 | 5 | 1 | 0 | 0,0% | Δεν επετεύχθη το ορόσημο. Ωστόσο, από τον 9/2023 βρίσκεται σε φάση υλοποίησης μια πράξη (MIS 6001373- Έξυπνο σύστημα μέτρησης ροών επισκεπτών για την πόλη της Κέρκυρας), που εντάσσεται στην Στρατηγική ΒΑΑ πόλης Κέρκυρας. Έως την περίοδο αναφοράς δεν καταγράφονται ολοκληρωμένες εκροές. |
| Π1 | 1.ii | RCO75 | Στρατηγικές για ολοκληρωμένη χωρική ανάπτυξη που υποστηρίζονται | συνεισφορές σε στρατηγικές | 1 | 3 | 1 | 0 | 0,0% | Βλ. αιτιολογία RCO14. |
| Π1 | 1.iii | RCO15 | Ικανότητες που έχουν δημιουργηθεί για την εκκόλαψη επιχειρήσεων | Επιχειρήσεις | 20 | 20 | 0 | 0 | 0,0% | Δεν επετεύχθη το ορόσημο. Σημειώνεται ότι εκδόθηκε σχετική πρόσκληση αλλά κατέστη άγονη. Σύμφωνα με τον προγραμματισμό Προσκλήσεων, προβλέπεται η (επαν)έκδοση σχετικής Πρόσκλησης για την υποβολή πρότασης, εντός του 2025. |
| Π1 | 1.iii | RCO75 | Στρατηγικές για ολοκληρωμένη χωρική ανάπτυξη που υποστηρίζονται | συνεισφορές σε στρατηγικές | 1 | 3 | 0 | 0 | 0,0% | Το ορόσημο συνδέονταν με τον RCO15. Ωστόσο για τους λόγους που αναφέρθηκαν σε αυτόν, δεν επετεύχθη. |
| Π2 | 2.i | RCO19 | Δημόσια κτίρια με βελτιωμένη ενεργειακή απόδοση | Τετραγωνικά μέτρα | 11.842 | 26.316 | 19.548 | 0 | 0,0% | Δεν επετεύχθη το ορόσημο. Σημειώνεται ωστόσο ότι έχουν ενταχθεί και υλοποιούνται 3 πράξεις που ωρίμασαν την ΠΠ14-20. |
| Π2 | 2.v | RCO30 | Μήκος νέων ή αναβαθμισμένων σωλήνων για τα συστήματα διανομής των δημόσιων δικτύων ύδρευσης | Χιλιόμετρα | 12,55 | 74,54 | 20.945,25 | 0 | 0,0% | Δεν επετεύχθη το ορόσημο. Σημειώνεται ωστόσο ότι έχουν ενταχθεί και υλοποιούνται 5 πράξεις που ωρίμασαν την ΠΠ14-20 με τιμή στόχο που έχει καταχωρηθεί λάθος σε κάποια έργα. Εκκρεμεί η ορθή αποτύπωση του στόχου. |
| Π4Α | 4.ii | RCO67 | Χωρητικότητα τάξεων νέων ή εκσυγχρονισμένων εκπαιδευτικών εγκαταστάσεων | Άτομα | 1.193 | 23.632 | 520 | 0 | 0,0% | Δεν επετεύχθη το ορόσημο. Σημειώνεται ωστόσο ότι έχουν ενταχθεί και υλοποιούνται 3 πράξεις που ωρίμασαν την ΠΠ14-20. |
| Π4Α | 4.vi | RCO77 | Αριθμός πολιτιστικών και τουριστικών χώρων που υποστηρίζονται | Πολιτιστικοί και τουριστικοί χώροι | 9 | 17 | 17 | 0 | 0,0% | Δεν επετεύχθη το ορόσημο. Σημειώνεται ωστόσο ότι έχουν ενταχθεί και υλοποιούνται 13 πράξεις που ωρίμασαν την ΠΠ14-20. |
| Π4Β | 4.στ | PSO798 | αριθμός δομών για την ένταξη παιδιών με αναπηρία ή / και ειδικές εκπαιδευτικές ανάγκες | Αριθμός δομών | 123 | 123 | - | 154 | 125,2% | Το ορόσημο έχει επιτευχθεί (έχουν ενταχθεί και υλοποιούνται 3 «κύκλοι» εκπαιδευτικής υποστήριξης). |
| Π4Β | 4.η | PSO793 | Αριθμός φορέων που υλοποιούν δράσεις ενεργής ένταξης ατόμων μειονεκτουσών ομάδων | Αριθμός φορέων/οντοτήτων | 1 | 4 | - | 0 | 0,0% | Δεν επετεύχθη το ορόσημο, καθώς δεν ενεργοποιήθηκε σχετική δράση. |
| Π4Β | 4.η | PSO805 | Αριθμός δομών για την ένταξη φοιτητών με αναπηρία και άλλες ειδικές εκπαιδευτικές ανάγκες | Αριθμός φορέων/οντοτήτων | 1 | 1 | - | 0 | 0,0% | Δεν επετεύχθη το ορόσημο, καθώς δεν ενεργοποιήθηκε σχετική δράση. |
| Π4Β | 4.θ | ΕΕCO13 | Υπήκοοι τρίτων χωρών | Αριθμός ατόμων | 20 | 202 | - | 0 | 0,0% | Δεν επετεύχθη το ορόσημο. Σημειώνεται ωστόσο ότι εντός του 2024 έγινε ο ορισμός της "Ειδικής Υπηρεσίας Συντονισμού και Διαχείρισης Προγραμμάτων Μετανάστευσης και Εσωτερικών Υποθέσεων" ως ΕΦΔ του ΠεΠ «Ιόνια 2021-2027» για την διαχείριση της σχετικής δράσης και τον 11/2024 εκδόθηκε πρόσκληση από τον εν λόγω φορέα για την υποβολή σχετικών προτάσεων. |
| Π4Β | 4.ι | ΕΕCO18. | αριθμός υποστηριζόμενων δημόσιων διοικήσεων ή δημόσιων υπηρεσιών σε εθνικό, περιφερειακό ή τοπικό επίπεδο | Αριθμός | 1 | 3 | - | 0 | 0,0% | Το ορόσημο δεν επετεύχθη καθώς δεν ενεργοποιήθηκε κάποια σχετική δράση. |
| Π4Β | 4.ια | PSO792 | Αριθμός ληπτών voucher για την ένταξη παιδιών σε δομές φροντίδας και δημιουργικής απασχόλησης | Αριθμός ατόμων | 3.668 | 5.502 | - | 3.223 | 87,9% | Καταγράφεται υψηλή τιμή επίτευξης του οροσήμου (αφορά τους κύκλους 2022/2023 και 2023/2024 ). Συνολικά έχουν ενταχθεί και υλοποιούνται 3 «κύκλοι» (ο 3ο κύκλος αφορά το 2024/2025) εναρμόνισης με συνολικό στόχο 5.813 άτομα. |
| Π4Β | 4.ια | PSO796 | Αριθμός συνεχιζόμενων κοινωνικών δομών που υποστηρίζονται | Αριθμός δομών (οντότητες) | 24 | 24 | - | 28 | 116,7% | Έχουν ενταχθεί και λειτουργούν 28 κοινωνικές δομές (9 Κέντρα Κοινότητας, 8 Δομές Παροχής Βασικών Αγαθών, 4 ΚΗΦΗ, 2 ΚΔΗΦ, 1 ΣΥΔ, 3 Συμβουλευτικά και 1 Ξενώνας για γυναίκες). Επισημαίνεται ότι βάσει αρχικού σχεδιασμού προβλέπονταν 4 Κέντρα Κοινότητας να ενταχθούν ως νέα στην ΠΠ21-27 (ΚΚ Σάμης, ΚΚ Νότιας και Βόρειας Κέρκυρας, ΚΚ Ληξουρίου). Ωστόσο τα εν λόγω ΚΚ εντάχθηκαν τελικά στην ΠΠ14-20 και μεταφέρθηκαν ως συνεχιζόμενες δομές στην ΠΠ21-27 (για το λόγο αυτό καταγράφεται διαφοροποίηση μεταξύ του αρχικού προγραμματισμού και της τιμής υλοποίησης). |
| Π4Β | 4.ια | PSO801 | Αριθμός συνεχιζόμενων δομών υγείας που υποστηρίζονται | Αριθμός δομών (οντότητες) | 5 | 5 | - | 4 | 80.,0% | Έχουν ενταχθεί 3 έργα με συνολικό στόχο 4 δομές υγείας, οι οποίες και λειτουργούν. Σημειώνεται ότι σε σχέση με τον αρχικό σχεδιασμό δεν συνέχισε στην ΠΠ21-27 μια δομή για εξαρτήσεις (καθώς άλλαξε ο προγραμματισμός του Δικαιούχου). |
| Π4Β | 4.ια | PSO806 | Αριθμός νέων δομών/φορέων υγείας που υποστηρίζονται | Αριθμός δομών ή/και φορέων (οντότητες) | 9 | 9 | - | 0 | 0,0% | Δεν επετεύχθη το ορόσημο καθώς δεν έχουν ενταχθεί νέες δομές υγείας. Σημειώνεται ωστόσο ότι εντός του 2025 εκδόθηκε πρόσκληση για νέες δομές (ψυχική υγεία και εξαρτήσεις). |
| Π4Β | 4.ια | PSO807 | Αριθμός νέων κοινωνικών δομών που υποστηρίζονται | Αριθμός δομών (οντότητες) | 7 | 7 | - | 0 | 0,0% | Δεν επετεύχθη το ορόσημο καθώς δεν έχουν ενταχθεί νέες κοινωνικές δομές. Ωστόσο σημειώνεται ότι, όπως αναφέρθηκε στον PSO796, 4 ΚΚ που προβλέπονταν αρχικά να ενταχθούν ως νέα, τελικά εντάχθηκαν στην ΠΠ14-20 και πλέον αφορούν συνεχιζόμενες κοινωνικές δομές (οι οποίες και λειτουργούν). |
| Π4Β | 4.ιβ | PSO802 | Αριθμός υποστηριζόμενων δομών αστέγων | Aριθμός δομών (φορείς/οντότητες) | 1 | 2 | - | 1 | 100,0% | Έχει ενταχθεί και λειτουργεί μια δομή (Κέντρο ημέρας αστέγων Κέρκυρας). |
| Π5 | 5.i | RCO74 | Πληθυσμός που καλύπτεται από έργα στο πλαίσιο στρατηγικών για ολοκληρωμένη χωρική ανάπτυξη | Άτομα | 24.838 | 34.586 | - | 0 | 0,0% | Σε φάση υλοποίησης βρίσκεται η επικαιροποιημένη τοπική στρατηγική ΒΑΑ πόλης Κέρκυρας (23.541 άτομα με την απογραφή του 2021 και την έγκριση της επικαιροποιημένης στρατηγικής). Ωστόσο ακόμα δεν καταγράφονται ολοκληρωμένες εκροές. |
| Π5 | 5.i | RCO75 | Στρατηγικές για ολοκληρωμένη χωρική ανάπτυξη που υποστηρίζονται | συνεισφορές σε στρατηγικές | 1 | 2 | 1 | 0 | 0,0% | Μια Στρατηγική ΒΑΑ έχει ενταγμένα έργα (ΒΑΑ Κέρκυρας) και τροφοδοτεί τον δείκτη. Ωστόσο ακόμα δεν καταγράφονται ολοκληρωμένες εκροές. |
| Π5 | 5.i | RCO77 | Αριθμός πολιτιστικών και τουριστικών χώρων που υποστηρίζονται | Πολιτιστικοί και τουριστικοί χώροι | 1 | 4 | 3 | 0 | 0,0% | Δεν επετεύχθη το ορόσημο. Σημειώνεται ωστόσο ότι στο πλαίσιο της Στρατηγικής ΒΑΑ Κέρκυρας έχουν ενταχθεί και υλοποιούνται 3 πράξεις. |
| Π6 | ΤΒ ΕΚΤ+ | PSO692a | Άτομα που εκπαιδεύτηκαν/ καταρτίστηκαν στους Δικαιούχους | Άτομα | 15 | 50 | - | 0 | 0,0% | Δεν επετεύχθη το ορόσημο, καθώς δεν υπάρχουν ενταγμένα έργα που να τροφοδοτούν το δείκτη. |
| Π6 | ΤΒ ΕΚΤ+ | PSO693 | Συμβάσεις παροχής υπηρεσιών και προμηθειών | Συμβάσεις | 8 | 33 | 10 | 0 | 0,0% | Δεν επετεύχθη το ορόσημο. Σημειώνεται ωστόσο ότι έχει ενταχθεί ένα έργο (με συνολικό στόχο 10), στο οποίο δεν καταγράφονται έως τέλος του 2024 ολοκληρωμένες εκροές. |
| Π6 | ΤΒ ΕΚΤ+ | PSO694 | Δικαιούχοι που υποστηρίζονται | Δικαιούχοι | 3 | 10 | - | 0 | 0,0% | Δεν επετεύχθη το ορόσημο, καθώς δεν υπάρχουν ενταγμένα έργα που να τροφοδοτούν το δείκτη. |
| Π6 | ΤΒ ΕΚΤ+ | PSO696 | Ενέργειες επικοινωνίας & προβολής | Ενέργειες | 5 | 15 | - | 0 | 0,0% | Δεν επετεύχθη το ορόσημο, καθώς δεν υπάρχουν ενταγμένα έργα που να τροφοδοτούν το δείκτη. |
| Π7 | ΤΒ ΕΤΠΑ | PSO692a | Άτομα που εκπαιδεύτηκαν/ καταρτίστηκαν στους Δικαιούχους | Άτομα | 20 | 75 | 75 | 0 | 0,0% | Δεν επετεύχθη το ορόσημο, ωστόσο έχει ενταχθεί και υλοποιείται μια πράξη (με συνολικό στόχο 75 άτομα). |
| Π7 | ΤΒ ΕΤΠΑ | PSO693 | Συμβάσεις παροχής υπηρεσιών και προμηθειών | Συμβάσεις | 23 | 75 | 119 | 7 | 30,4% | Μερική επίτευξη του οροσήμου. Σημειώνεται ότι έχουν ενταχθεί και υλοποιούνται 3 πράξεις (με συνολικό στόχο 119 συμβάσεις). |
| Π7 | ΤΒ ΕΤΠΑ | PSO694 | Δικαιούχοι που υποστηρίζονται | Δικαιούχοι | 4 | 15 | 2 | 0 | 0,0% | Δεν επετεύχθη το ορόσημο, ωστόσο έχουν ενταχθεί και υλοποιούνται δύο πράξεις. |
| Π7 | ΤΒ ΕΤΠΑ | PSO696 | Ενέργειες επικοινωνίας & προβολής | Ενέργειες | 10 | 35 | 35 | 1 | 10,0% | Μερική επίτευξη του οροσήμου. Σημειώνεται ότι έχει ενταχθεί και υλοποιείται μια πράξη (με συνολικό στόχο 35). |
| Π7 | ΤΒ ΕΤΠΑ | PSO697 | Επικοινωνιακά Σχέδια Δράσης | Σχέδια | 2 | 7 | 6 | 0 | 0,0% | Δεν επετεύχθη το ορόσημο, ωστόσο έχει ενταχθεί και υλοποιείται μια πράξη (με συνολικό στόχο 6). |

# **Αναγκαιότητα αναθεώρησης Προγράμματος - Πρόταση οριστικής κατανομής ποσού ευελιξίας**

# **Αναγκαιότητα αναθεώρησης**

Από την εξέταση του Προγράμματος για το σύνολο των σημείων (α έως στ) του ΚΚΔ 2021/1060, προκύπτουν τα ακόλουθα συμπεράσματα:

* Σε ότι αφορά τον **Ειδικό Στόχο RSO1.3**, προτεραιότητα πρέπει να δοθεί, λόγω αναγκών των επιχειρήσεων, στη **στήριξη της επιχειρηματικότητας μέσω πρόσβασης των επιχειρήσεων σε χρηματοδοτικά εργαλεία (πχ. τύπου ΤΕΠΙΧ ΙΙΙ).**
* Σε ότι αφορά τον **Ειδικό Στόχο RSO2.2**, στο πλαίσιο του οποίου προβλέπονταν πιλοτική δράση για τη δημιουργία Ενεργειακών Κοινοτήτων, διαγράφεται, καθώς η δράση χαρακτηρίζεται από χαμηλό βαθμό ωριμότητας και δεν κατέστη εφικτό να ενεργοποιηθεί έως σήμερα. Οι πόροι του θα ενισχύσουν τη νέα Προτεραιότητα Π2Β - Ύδατα.
* Σε ότι αφορά τον **Ειδικό Στόχο RSO2.4**, μεταξύ άλλων φαινομένων που σχετίζονται με την κλιματική αλλαγή, **έμφαση πρέπει να δοθεί στην αντιμετώπιση της διάβρωσης που προκαλείται στον θαλάσσιο/παράκτιο χώρο λόγω και της ανόδου της στάθμης της θάλασσας,** εξοικονομώντας πόρους από δράσεις αντιμετώπισης κινδύνων που δεν συνδέονται με την κλιματική αλλαγή (ππ 061).
* Σε ότι αφορά τον **Ειδικό Στόχο RSO2.5**, λόγω των στοιχείων υποβάθμισης της ποιότητας και ποσότητας των υδατικών πόρων, που, σύμφωνα με εκτιμήσεις στο ΠΕΣΠΚΑ των Ιονίων Νήσων, θα επιφέρει η κλιματική αλλαγή, και που ήδη εντείνεται από την εποχική αύξηση της κατανάλωσης τους (θερινούς) μήνες της τουριστικής περιόδου, **χρειάζεται να ενισχυθεί ο τομέας διαχείρισης των υδάτων**.
* Σε ότι αφορά τον επικαιροποιημένο **Ειδικό Στόχο RSO2.5**, εισάγεται νέα διακριτή Προτεραιότητα Π2Β-Ύδατα, καθώς **ζητούμενο αποτελεί η ανθεκτικότητα υποδομών πόσιμου νερού απέναντι στις κλιματικές προκλήσεις,** συμπεριλαμβανομένου του περιορισμού απωλειών/διαρροών, καθώς και της προστασίας των υδάτινων σωμάτων από τη ρύπανση, και της περιβαλλοντικής βιωσιμότητας.
* Σε ότι αφορά τον **Ειδικό Στόχο RSO2.8**,διαγράφεται, όπως και η Προτεραιότητα Π2Α, προκειμένου για επαναπρογραμματισμό των πόρων στη νέαΠροτεραιότητα Π2Β-Ύδατα. Σχετικές Δράσεις για την Αστική Κινητικότητα δύναται να χρηματοδοτηθούν μέσω των ΣΒΑΑ στο πλαίσιο του Ειδικού Στόχου RSO5.1.
* Σε ότι αφορά τον νέο **Ειδικό Στόχο RSO2.11,** εισάγεται νέα διακριτή Προτεραιότητα Π2Γ, καθώς κρίσιμη είναι η στήριξη **για οικονομικά προσιτές, ενεργειακά βιώσιμες κατοικίες,** κυρίωςμέσω της ανακαίνισης και ήπιας ενεργειακής αναβάθμισης παλαιών ιδιωτικών κατοικιών και δημόσιων κτιρίων,ιδίως για τις ευάλωτες ομάδες, με στόχο την αντιμετώπιση της στεγαστικής κρίσης και τη μείωση της ενεργειακής φτώχειας. Ενδεχομένως να εξεταστεί η λύση της εκχώρησης των πόρων του Προγράμματος σε κατάλληλο φορέα κεντρικής διαχείρισης, προκειμένου για τη βέλτιστη ωρίμανση και τον καλύτερο συντονισμό της υλοποίησης σχετικών δράσεων (στο πρότυπο της δράσης «Εξοικονομώ κατ΄ οίκον» της προγραμματικής περιόδου 2014-2020).
* Σε ότι αφορά τον **Ειδικό Στόχο RSO4.5**, **έμφαση πρέπει να δοθεί και στη βελτίωση των υποδομών πρόνοιας της Περιφέρειας ειδικά για ευπαθείς ομάδες πληθυσμού,** λαμβάνοντας υπόψη την αναθεωρημένη Εθνική Στρατηγική για την Κοινωνική Ένταξη, την Εθνική Στρατηγική Αποϊδρυματοποίησης, καθώς και το Εθνικό Σχέδιο Δράσης για τα δικαιώματα των ΑμεΑ.
* Σε ότι αφορά τον **Ειδικό Στόχο RSO4.6**, καθώς η Περιφέρεια Ιόνιων Νήσων δέχεται μεγάλη τουριστική πίεση και αποτελεί ζητούμενο η βιώσιμη διαχείριση του τουριστικού προϊόντος,χρειάζεται **να ενισχυθούν χρηματοδοτικά «ειδικές δράσεις τουρισμού»** (πχ. τουριστική προβολή, λειτουργία DMO - Destination Management Organization), λόγω αυξημένων αναγκών στον τομέα, και με βάση την περιφερειακή Στρατηγική Βιώσιμου Τουρισμού που εκπονήθηκε πρόσφατα.

Τα παραπάνω ευρήματα οδηγούν στις εξής **βασικές κατευθύνσεις** **για την αναθεώρηση** του Προγράμματος Ιόνια Νησιά 2021-2027, στο πλαίσιο της ενδιάμεσης επανεξέτασης, λαμβάνοντας υπόψη:

* **Ενσωμάτωση δύο (2) νέων Προτεραιοτήτων – Π2Β, Π2Γ -** με βάση τις νέες στρατηγικές προτεραιότητες της Ένωσης όπως αυτές αποτυπώνονται στον Κανονισμό 2025/1914 και αφορούν τους τομείς «Υδάτινοι πόροι» & «Προσιτή Στέγαση», αντίστοιχα.
* Στην **Προτεραιότητα 1**, μεταφορά πόρων προς τη νέα Προτεραιότητα Π2Β, καθώς και από τους Ειδικούς Στόχους RSO1.1 & RSO1.2 στον Ειδικό Στόχο RSO1.3, για παρεμβάσεις στήριξης της επιχειρηματικότητας μέσω της πρόσβασης των επιχειρήσεων σε χρηματοδοτικά εργαλεία (πχ. τύπου ΤΕΠΙΧ ΙΙΙ).
* Στην **Προτεραιότητα 2**, μεταφορά πόρων προς τη νέα Προτεραιότητα Π2Β.
* Διαγραφή της **Προτεραιότητας 2Α** και του Ειδικού Στόχου RSO2.8 (βιώσιμη αστική κινητικότητα) και μεταφορά των πόρων της νέα Προτεραιότητα Π2Β.
* Στην **Προτεραιότητα 3**, μεταφορά πόρων προς τη νέα Προτεραιότητα Π2Γ.
* Στην **Προτεραιότητα 4Α**, μεταφορά πόρων προς τις νέες Προτεραιότητες Π2Β & Π2Γ, καθώς και εσωτερική ανακατανομή πόρων, ειδικότερα μεταφορά πόρων από τον Ειδικό Στόχο RSO4.2 στον RSO4.6 και στον RSO4.5.
* Στην **Προτεραιότητα 4Β**, προσαρμογές σε οριζόντιες δράσεις του Υπουργείου Κοινωνικής Συνοχής και Οικογένειας (ΥΚΟΙΣΟ) και του Υπουργείου Υγείας, καθώς και προσαρμογές σε δράσεις ενεργητικών πολιτικών στο πλαίσιο του ESO4.1 ως προς τη διάσταση της συμβολής τους σε χωρικές στρατηγικές.
* Στην **Προτεραιότητα 5**, μεταφορά πόρων προς τη νέα Προτεραιότητα Π2Γ.
* Προσαρμογές στο μίγμα πολιτικής της λογικής παρέμβασης του Προγράμματος, με την προσθήκη /διαγραφή /επικαιροποίηση καθώς και την ανακατανομή πόρων μεταξύ (ενδεικτικών) τύπων δράσεων, εντός του ίδιου Στόχου Πολιτικής, με βάση την επικαιροποίηση του αρχικού σχεδιασμού, που ενισχύουν τη λογική παρέμβασης του Προγράμματος.
* Προσαρμογές στο σύστημα δεικτών του Προγράμματος, κυρίως ως αποτέλεσμα των μεταβολών σε χρηματοδοτικό επίπεδο, και σε κάποιες περιπτώσεις λόγω επικαιριοποίησης του αρχικού σχεδιασμού ή αλλαγών στις υποθέσεις εργασίας.

Λεπτομέρειες για τις προτεινόμενες αλλαγές περιλαμβάνονται στην **έκθεση αιτιολόγησης** **της 1ης πρότασης αναθεώρησης** του Προγράμματος Ιόνια Νησιά 2021-2027, λαμβάνοντας υπόψη το άρθρο 24 του Κανονισμού Κοινών Διατάξεων (ΚΚΔ) 2021/1060 και τις εγκυκλίους με αρ. πρωτ. οικ. 172666 ΕΞ 2024/19-11-2024 ΥΠΕΘΟΟ «Οδηγίες για την Ενδιάμεση Επανεξέταση, την ενσωμάτωση των πολιτικών της STEP και την Αναθεώρηση των Προγραμμάτων 2021-2027», και με αρ. πρωτ. 186909 ΕΞ 2025/27-10-2025 ΥΠΕΘΟΟ «Οδηγίες για την Ενδιάμεση Επανεξέταση και Αναθεώρηση των Προγραμμάτων 2021–2027 στο πλαίσιο των Κανονισμών (ΕΕ) 2025/1914 και (ΕΕ) 2025/1913», καθώς και την εγκύκλιο με αρ. πρωτ. 196880 ΕΞ 2025/12-11-2025 ΥΠΕΘΟΟ «Οδηγίες για την Ενδιάμεση Επανεξέταση και Αναθεώρηση των Προγραμμάτων 2021–2027 – Δράσεις του Ευρωπαϊκού Κοινωνικού Ταμείου (ΕΚΤ+)», της Γενικής Γραμματείας ΕΣΠΑ.

Στην αναγκαιότητα της αναθεώρησης, πέραν των ευρημάτων της ενδιάμεσης επανεξέτασης, θα πρέπει να ληφθούν υπόψη και άλλες παράμετροι όπως:

η πρόοδος/έγκριση των στρατηγικών ΟΧΕ που ενδεχομένως οδηγεί σε ανάγκη εμπλουτισμού των δράσεων που είχαν αρχικά εκτιμηθεί, ενίσχυση/ανακατανομή των πόρων, και επικαιροποίηση του συστήματος δεικτών κλπ.,

οι τελικές ανάγκες για μεταφορά έργων (συμπεριλαμβανομένων των τμηματοποιημένων) δεδομένης της ολοκλήρωσης της περιόδου 2014-2020,

η πορεία της ενεργοποίησης του Προγράμματος (προσκλήσεων, εντάξεων),

ειδικά για το ΕΚΤ+, οι συνέργειες με το ΤΑΑ (τυχόν νεότερα δεδομένα για δράσεις του ΤΑΑ που έπρεπε να ολοκληρωθεί η πιλοτική τους εφαρμογή και εκκρεμούσε το εφαρμοστικό πλαίσιο, οι οποίες ενδεχόμενα να συνεχιστούν στα περιφερειακά Προγράμματα), κλπ.

Τέλος, σχετικά με την πρωτοβουλία S.T.E.P., αποτελεί μια σημαντική αλλαγή σε σχέση με την περίοδο σχεδιασμού του Προγράμματος, και τονίζεται ως ευκαιρία στο Ευρωπαϊκό Εξάμηνο, με προτάσεις για συγκεκριμένους επενδυτικούς τομείς (ψηφιακές τεχνολογίες και καινοτομία στον τομέα της υπερπροηγμένης τεχνολογίας, καθαρές και αποδοτικές ως προς τη χρήση των πόρων τεχνολογίες, και βιοτεχνολογίες). Παρόλο που οι προτεραιότητες S.T.E.P. δημιουργούν ένα ολοκληρωμένο πλαίσιο δράσεων που ανταποκρίνεται στις ανάγκες των ελληνικών περιφερειών και της εθνικής οικονομίας για την περίοδο 2021-2027, η εξέταση κρίσιμης μάζας δυνητικών δικαιούχων παρεμβάσεων S.T.E.P. δεν ανέδειξε την Περιφέρεια Ιονίων Νήσων ως επιλέξιμη για την ενσωμάτωση διακριτών Προτεραιοτήτων S.T.E.P. στην επικείμενη πρόταση αναθεώρησης, σύμφωνα με το παραδοτέο «Παροχή Υπηρεσιών συμβούλου υποστήριξης για την ενσωμάτωση της πλατφόρμας Στρατηγικών τεχνολογιών για την Ευρώπη (STEP) στα Συγχρηματοδοτούμενα Προγράμματα ΕΣΠΑ 2021-2027» που εκπονήθηκε τον Δεκέμβριο 2024 από το EIT (European Institute of Innovation and Technology) Manufacturing South East. Ενδεχόμενα οι τομείς της πρωτοβουλίας S.T.E.P. να εξεταστούν μελλοντικά ως στρατηγικές επενδύσεις για την Περιφέρεια, λαμβάνοντας υπόψη την πορεία υλοποίησης του Προγράμματος Ιόνια Νησιά 2021-2027.

# **Κατανομή ποσού ευελιξίας**

Από την παραπάνω ανάλυση στο πλαίσιο της Ενδιάμεσης Επανεξέτασης (άρθρο 18 του ΚΚΔ 2021/1060) του Προγράμματος Ιόνια Νησιά 2021-2027 (CCI 2021EL16FFPR014), λόγω της **δημιουργίας νέων Προτεραιοτήτων (Π2Β, Π2Γ),** προκύπτει μεταβολή στην κατανομή του ποσού ευελιξίας, σε σχέση με την κατανομή που εγκρίθηκε με την υπ’ αρ. πρωτ. C(2022) 6508 final 5-9-2022 Εκτελεστική Απόφαση της Ευρωπαϊκής Επιτροπής.

Παρακάτω παρατίθεται ο σχετικός πίνακας του Προγράμματος.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | **ΠΡΟΤΕΙΝΟΜΕΝΗ ΑΝΑΘΕΩΡΗΣΗ** | | | | | | | |
|  |  |  | **ΕΝΩΣΙΑΚΗ ΣΤΗΡΙΞΗ** | | | **ΜΕΤΑΒΟΛΕΣ ΕΝΩΣΙΑΚΗΣ ΣΤΗΡΙΞΗΣ** | | | | **ΕΝΩΣΙΑΚΗ ΣΤΗΡΙΞΗ** | | | |  | |  |
| **ΚΩΔ ΠΡΟΤΕΡΑΙΟΤΗΤΑΣ** | **ΣΥΝΟΛΙΚΗ ΧΡΗΜΑΤΟΔΟΤΗΣΗ** | **ΕΘΝΙΚΗ ΣΥΜΜΕΤΟΧΗ** | **ΒΑΣΙΚΟ ΠΟΣΟ** | **ΠΟΣΟ ΕΥΕΛΙΞΙΑΣ** | **ΣΥΝΟΛΙΚΟ ΠΟΣΟ** | ΒΑΣΙΚΟ ΠΟΣΟ | **ΠΟΣΟ ΕΥΕΛΙΞΙΑΣ** | ΣΥΝΟΛΙΚΗ ΜΕΤΑΒΟΛΗ | **ΒΑΣΙΚΟ ΠΟΣΟ** | | **ΠΟΣΟ ΕΥΕΛΙΞΙΑΣ** | **ΣΥΝΟΛΙΚΟ ΠΟΣΟ** | **ΕΘΝΙΚΗ ΣΥΜΜΕΤΟΧΗ** | | **ΣΥΝΟΛΙΚΗ ΧΡΗΜΑΤΟΔΟΤΗΣΗ** | |
| 1 | 31.520.680 | 4.728.102 | 22.721.262 | 4.071.316 | 26.792.578 | 0 | -1.687.548 | -1.687.548 | 22.721.262 | | 2.383.768 | 25.105.030 | 4.430.299 | | 29.535.329 | |
| 2 | 54.058.517 | 8.108.778 | 38.967.360 | 6.982.379 | 45.949.739 | 0 | -4.605.000 | -4.605.000 | 38.967.360 | | 2.377.379 | 41.344.739 | 7.296.131 | | 48.640.870 | |
| 2A | 4.000.000 | 600.000 | 2.883.347 | 516.653 | 3.400.000 | -2.883.347 | -516.653 | -3.400.000 | 0 | | 0 | 0 | 0 | | 0 | |
| 2B | 0 | 0 | 0 | 0 | 0 | 2.883.347 | 9.316.549 | 12.199.896 | 2.883.347 | | 9.316.549 | 12.199.896 | 2.152.923 | | 14.352.819 | |
| 2Γ | 0 | 0 | 0 | 0 | 0 | 906.270 | 11.339.366 | 12.245.636 | 906.270 | | 11.339.366 | 12.245.636 | 2.160.995 | | 14.406.631 | |
| 3 | 26.069.623 | 3.910.444 | 18.791.940 | 3.367.239 | 22.159.179 | 0 | -2.500.000 | -2.500.000 | 18.791.940 | | 867.239 | 19.659.179 | 3.469.267 | | 23.128.446 | |
| 4A | 42.139.246 | 6.320.887 | 30.375.513 | 5.442.846 | 35.818.359 | 0 | -4.694.347 | -4.694.347 | 30.375.513 | | 748.499 | 31.124.012 | 5.492.473 | | 36.616.485 | |
| 4B | 72.963.606 | 10.944.541 | 52.594.476 | 9.424.589 | 62.019.065 | 0 | 0 | 0 | 52.594.476 | | 9.424.589 | 62.019.065 | 10.944.541 | | 72.963.606 | |
| 5 | 51.503.523 | 7.725.529 | 37.125.627 | 6.652.367 | 43.777.994 | -906.270 | -6.652.367 | -7.558.637 | 36.219.357 | | 0 | 36.219.357 | 6.391.652 | | 42.611.009 | |
| 6 | 1.543.842 | 231.577 | 1.112.850 | 199.415 | 1.312.265 | 0 |  | 0 | 1.112.850 | | 199.415 | 1.312.265 | 231.577 | | 1.543.842 | |
| 7 | 3.795.444 | 569.317 | 2.735.895 | 490.232 | 3.226.127 | 0 |  | 0 | 2.735.895 | | 490.232 | 3.226.127 | 569.317 | | 3.795.444 | |
|  | **287.594.481** | **43.139.175** | **207.308.270** | **37.147.036** | **244.455.306** | **0** | **0** | **0** | **207.308.270** | | **37.147.036** | **244.455.306** | **43.139.175** | | **287.594.481** | |

1. Στόχοι Βιώσιμης Ανάπτυξης των Ηνωμένων Εθνών [↑](#footnote-ref-1)
2. ΦΕΚ Β΄ 6983/19.12.2024 «Κύρωση του αναθεωρημένου Εθνικού Σχεδίου για την Eνέργεια και το Κλίμα (ΕΣΕΚ)» [↑](#footnote-ref-2)
3. http://2014-2020.pepionia.gr/wp-content/uploads/2019/06/Pespka-PIN.pdf [↑](#footnote-ref-3)
4. Έκθεση κοινωνικών και οικονομικών τάσεων στις ελληνικές περιφέρειες, Ίδρυμα Οικονομικών και Βιομηχανικών Ερευνών (IOBE), Νοέμβριος 2024 [↑](#footnote-ref-4)
5. ΦΕΚ Β΄ 6983/19.12.2024 «Κύρωση του αναθεωρημένου Εθνικού Σχεδίου για την Eνέργεια και το Κλίμα (ΕΣΕΚ)» [↑](#footnote-ref-5)
6. European Commission, Regional Innovation Scoreboard 2025 – Regional profiles Greece [↑](#footnote-ref-6)
7. <https://pepionia.gr/wp-content/uploads/2024/04/%CE%A03_RIS3Ionia-2021-27-v2.0.pdf> [↑](#footnote-ref-7)
8. <https://iobe.gr/docs/research/RES_01_21112024_PRE_GR.pdf> [↑](#footnote-ref-8)
9. Eurostat, HRST by category and NUTS 2 regions [hrst\_st\_rcat], 12.09.2025 [↑](#footnote-ref-9)
10. Eurostat [isoc\_r\_iuse\_i] 27.05.2025 [↑](#footnote-ref-10)
11. Eurostat [nama\_10r\_2gdp] 19.03.2025 [↑](#footnote-ref-11)
12. https://ec.europa.eu/regional\_policy/information-sources/maps/regional-competitiveness\_en [↑](#footnote-ref-12)
13. Eurostat [nrg\_chddr2\_a] 29.03.2025 [↑](#footnote-ref-13)
14. <http://2014-2020.pepionia.gr/wp-content/uploads/2019/06/Pespka-PIN.pdf> [↑](#footnote-ref-14)
15. Διερεύνηση των επιδράσεων της ενεργειακής κρίσης 2021-2022 στην ενεργειακή ένδεια των ελληνικών νοικοκυριών σε επίπεδο περιφερειών, ΚΕΠΕ, 2024 [↑](#footnote-ref-15)
16. Final energy consumption in households from Eurostat, climate-corrected by the Joint Research Centre, with reference period 2005-2022 [↑](#footnote-ref-16)
17. Έκθεση κοινωνικών και οικονομικών τάσεων στις ελληνικές περιφέρειες, Ίδρυμα Οικονομικών και Βιομηχανικών Ερευνών (IOBE), Νοέμβριος 2024 [↑](#footnote-ref-17)
18. Πηγή: Στατιστική επισκόπηση κηρύξεων σε κατάσταση έκτακτης ανάγκης Πολιτικής Προστασίας ανά Περιφέρεια για τα έτη 2014-2023 (ΓΓΠΠ) [↑](#footnote-ref-18)
19. Ευρωπαϊκό Εξάμηνο, έκθεση χώρας 2025 [↑](#footnote-ref-19)
20. <https://iobe.gr/docs/research/RES_01_21112024_PRE_GR.pdf> [↑](#footnote-ref-20)
21. https://www.yme.gov.gr/images/articleimages/dim\_politiki\_gia\_podilata/bicycles\_policy.pdf [↑](#footnote-ref-21)
22. https://ypen.gov.gr/dimosia-diavoulefsi-gia-to-ethniko-schedio-ilektrokinisis/ [↑](#footnote-ref-22)
23. EU Transport in figures, Statistical pocketbook 2025, European Commission, Sept 2025 [↑](#footnote-ref-23)
24. Eurostat [tran\_r\_acci] 25.10.2025 [↑](#footnote-ref-24)
25. <https://iobe.gr/docs/research/RES_01_21112024_PRE_GR.pdf> [↑](#footnote-ref-25)
26. Ibid. [↑](#footnote-ref-26)
27. <https://insete.gr/wp-content/uploads/pdf/perifereies/ionia-nisia-sunopsi.pdf> [↑](#footnote-ref-27)
28. Eurostat [tour\_occ\_nin2] 28.11.2025 [↑](#footnote-ref-28)
29. Eurostat [lfst\_r\_lfu3rt] 12.09.2025 [↑](#footnote-ref-29)
30. Eurostat [edat\_lfse\_22] 13.06.2025 [↑](#footnote-ref-30)
31. Eurostat [lfst\_r\_lfe2emprtn] 12.09.2025 [↑](#footnote-ref-31)
32. Eurostat [demo\_r\_pjanind2] 10.10.2025 [↑](#footnote-ref-32)
33. ΕΛΣΤΑΤ, Αποτελέσματα απογραφής πληθυσμού κατοικιών 2021, https://www.statistics.gr/el/2021-census-res-pop-results [↑](#footnote-ref-33)
34. Βάσει της διαβίβασης δεδομένων μέσω SFC2021 με στοιχεία ΟΠΣ 31.12.2024 [↑](#footnote-ref-34)